Novi proizvodi Windows Vista, 2007 Microsoft Office sistem i Exchange Server 2007 predstavljeni privrednicima u Doboju - Akta.ba\nNovi proizvodi Windows Vista, 2007 Microsoft Office sistem i Exchange Server 2007 predstavljeni privrednicima u Doboju\n16.06.2007. 13:07 / Izvor: eKapija.ba\nMicrosoft BiH je u saradnji sa Privrednom komorom Regije Doboj predstavio svoje nove proizvode Windows Vista, 2007 Office sistema i Exchange Servera 2007 privrednicima u Doboju. Novi proizvodi su nastali kao rezultat saradnje između Microsofta, njegovih korisnika i partnera. Osmišljeni su kako bi kompanijama omogućili napredovanje u svijetu komunikacija, sve većeg broja informacija i stalnih promjena, a nude platformu koja će promijeniti način na koji se informacije pretvaraju u stvarne prilike i razvoj. Novi proizvodi su korisnicima u BiH dostupni od 1. februara 2007. godine. Lokalizirana verzija Windows Viste i 2007 Office za Bosnu i Hercegovinu može se očekivati u toku ove godine.\nNove mogućnosti sistema Windows Vista i 2007 Office sistema donose znatne napretke na području grafike, sigurnosti, pretraživanja i kolaboracije. Znatna ulaganja u servere čine 2007 Office sistem jakom platformom za razvijanje poslovnih aplikacija koje će ukloniti prepreke između kompanija, sistema, procesa i informacija.\nGosp. Novo Škrebić, predsjednik Privredne komore Regije Doboj predstavio je Privrednu komoru Regije Doboj, i dodao „Posebno mi je zadovoljstvo da smo imali priliku biti partneri Microsofta i privrednicima naše regije predstaviti Microsoftove najnovije proizvode.“\nPored novih proizvoda Windows Vista i Office 2007 dobojskim privrednicima predstavljeni su i Microsoft poslovni paketi, dizajnirani posebno za mala i srednja preduzeća. Elmedin Bijedić iz Microsoft BiH izjavio je „Ovo je kampanja koja se direktno obraća malom preduzetništvu na jedan nov način, sa ponudama prilagođenim njihovom poslovanju, novim proizvodima i poznatim rješenjima koja su doživjela funkcionalne preobražaje.“


Poskupele cigarete za 10 dinara po paklici\nPočetak/Ekonomija/Poskupele cigarete za 10 dinara po paklici\nNiške Vesti27. decembra 2016.\nCigarete niške fabrike duvana Filip Moris od sada su skuplje za 10 dinara po paklici, a nove cene su posledica uskladivanja akciza po novom kalendaru, koji će važiti od januara 2017. godine.\nOdluka o poskupljenju cigareta iz niške fabrike već je objavljena u „Službenom glasniku“, a zbog uskladivanja specificnih akciza, poskupeo je i „pal mal“ proizvodača Britiš ameriken tobako, a očekuje sa da će od Nove godine i ostali proizvođači cigareta podići cene.\nMinistarka državne uprave i lokalne samouoprave Ana Brnabić je ranije najavila da će akcize na cigarete uskoro biti povećane za 2,28 dinara i da će po pakli cigareta iznositi 64 dinara.\nPovećanja su predviđena predlogom izmena i dopuna Zakona o akcizama, koji predviđa da se u periodu od 2017. do 2020. godine na svakih pola godine akciza povećava za 1,5 dinar.\nCilj je dalja harmonizacija akcizne politike sa standardima EU, posebno kada je reč o cigaretama, u cilju smanjenja sive ekonomije u prometu akciznih proizvoda, posebno duvanskih.\nSkupština bi do kraja meseca trebalo da izglasa ovaj zakon koji predviđa postepeno povećanje akciza, kako bi se u prihvatljivom vremenskom roku dostigao minimalan nivo oporezivanja akcizom koji u EU iznosi 90 evra na 1.000 cigareta, a u Srbiji je to sada 54 evra.


Izašao magazin Naša Budućnost\nCrnogorski klubovi sjutra dobijaju rivale na evropskoj sceni\nKultna slika sa Etihada poslije meča\nRonaldo oborio rekord star 86 godina\nStara dama“ je pobijedila Lion sa 2:1, ali je to bio nedovoljan trijumf za prolaz u četvrtfinale Lige šampiona pošto su “lavovi“ slavili sa 1:0 u prvoj utakmici, prije skoro pet i po meseci. Ovaj meč ostaće ipak zabilježen u istoriji kluba iz Torina...\n„Još eventualno jednog ili dva igrača možemo očekivati“, kazao je sportski direktor Zvezdan Milošević. Kvalifikacije se približavaju, želja je neki klub iz regiona. „Da, to su klubovi iz bivše Jugoslavije. Mada nema veze, manje više ko god...\nMnogi su ipak mišljenja da od toga nema ništa, no čini se da u italijanskom Interu imaju svoju računicu. Calciomercato jutros javlja da otac fenomenalnog Argentinca Žorž Messi ozbiljno razmatra transfer i da je čak stigao u Milano kako bi...\nUEFA potvrdila: Mečevi crnogorskih klubova mogući na Kipru, u...\nZvaničnici evropske kuće fudbala obavijestili su generalne sekretare o promjenama u načinu organizacije kvalifikacija za Ligu šampiona i Ligu Evrope. Naglašeno je da postoji mogućnost odigravanja nekih mečeva u neutralnim zemljama zbog trenutnih restrikcija po pitanju putovanja.\nKlubovi iz Premijerlige donijeli neočekivanu odluku o broju izmjena\nPodsjetimo, UEFA je dala prijedlog da se nakon prekida sezone, zbog predugačke pauze i loše fizičke spreme igrača, ali i velikog napora koji je uslijedio zbog zgusnutog rasporeda, da pravo timovima da izvrše pet izmjena tokom jedne utakmice. Imali su pravo da to urade...\nOčajni Lejkersi, Vučević blizu dabl-dabl učinka\nSamo trojica igrača su bili dvocifreni, a predvodio ih je Lebron Džejms sa 19 poena i 11 skokova. Vejters je imao 14. S druge strane, ništa nisu mogli da urade Krisu Polu koji je brojao do 21. Toronto je sa...\nZlatan nema mira ni na jahti\nPopularni Ibrakadabra iza sebe u dresu Milana ima fantastičnih sedam mjeseci kroz koje je postigao 11 golova i dokazao da sa 38 godina može da bude najbolji igrač tako velike ekipe. Zbog toga će Rossoneri učiniti sve da ga zadrže...\nDirektori kluba iz sjevernog Londona obratili su se javnosti saopštenjem u kojem su pojasnili kako je došlo do toga da za 55 klupskih radnika predlože otkaze. - Htjeli smo da zaštitimo radna mjesta i plate naših zaposlenih onoliko koliko je...\nKopenhagen će u četvrtfinalu igrati sa boljim iz duela Mančester junajteda i Laska, "Đavoli" imaju 5:0 iz prvog meča. U drugom susretu od 18:55h sastali su se Šahtjor i Volfsburg, prvi meč odigran još u martu pripao je šampionu Ukrajine...\nOn se na treningu sveca sudario sa saigračem i zbog toga ga neće biti u važnom duelu protiv italijanske ekipe. Ovo je novi veliki udarac za pariski klub, pošto je od ranije poznato da Tomas Tuhel neće moći da računa...\nStara dama“ je pobijedila Lion sa 2:1, ali je to bio nedovoljan trijumf za prolaz u četvrtfinale Lige šampiona pošto su “lavovi“ slavili sa 1:0 u prvoj utakmici, prije skoro pet i po meseci.\nMilošević: Ima stvari na kojima treba poraditi da bi bili bolji kao klub i tim\n„Još eventualno jednog ili dva igrača možemo očekivati“, kazao je sportski direktor Zvezdan Milošević. Kvalifikacije se približavaju, želja je neki klub iz regiona. „Da, to su klubovi...\nMnogi su ipak mišljenja da od toga nema ništa, no čini se da u italijanskom Interu imaju svoju računicu. Calciomercato jutros javlja da otac fenomenalnog Argentinca Žorž Messi ozbiljno razmatra...\nUEFA potvrdila: Mečevi crnogorskih klubova mogući na Kipru, u Grčkoj, Mađarskoj, Poljskoj\nZvaničnici evropske kuće fudbala obavijestili su generalne sekretare o promjenama u načinu organizacije kvalifikacija za Ligu šampiona i Ligu Evrope. Naglašeno je da postoji mogućnost odigravanja nekih mečeva u neutralnim...\nPodsjetimo, UEFA je dala prijedlog da se nakon prekida sezone, zbog predugačke pauze i loše fizičke spreme igrača, ali i velikog napora koji je uslijedio zbog zgusnutog rasporeda, da pravo timovima da izvrše pet izmjena tokom jedne...\nSamo trojica igrača su bili dvocifreni, a predvodio ih je Lebron Džejms sa 19 poena i 11 skokova. Vejters je imao 14. S druge strane, ništa nisu mogli da urade Krisu Polu koji...\nPopularni Ibrakadabra iza sebe u dresu Milana ima fantastičnih sedam mjeseci kroz koje je postigao 11 golova i dokazao da sa 38 godina može da bude najbolji igrač tako velike ekipe.\nDirektori kluba iz sjevernog Londona obratili su se javnosti saopštenjem u kojem su pojasnili kako je došlo do toga da za 55 klupskih radnika predlože otkaze. - Htjeli smo da...\nKopenhagen će u četvrtfinalu igrati sa boljim iz duela Mančester junajteda i Laska, "Đavoli" imaju 5:0 iz prvog meča. U drugom susretu od 18:55h sastali su se Šahtjor i Volfsburg,...\nOn se na treningu sveca sudario sa saigračem i zbog toga ga neće biti u važnom duelu protiv italijanske ekipe. Ovo je novi veliki udarac za pariski klub, pošto je...\n123...765Stranica 1 of 765


vojvodina sudjenje nezadovljni novak simovic\nNi u taboru Vojvodine nisu zadovoljni suđenjem na otvaranju Superlige, na utakmici protiv TSC-a, koju su okončali remijem, 2:2.\nNovosađani su zatražili od Sudijske komisije da im do kraja sezone više ne sudi Novak Simović, koji je pravdu delio na utakmici u Senti.\nZanimljivo da je reč o sudiji iz Lovećenca, mesta koje se nalazi nadomak Baške Topole, odakle dolazi TSC.\n- Mi smo se obratili FSS-u i Sudijskoj organizaciji, kao i Zajednici, povodom nezadovoljstva na toj utakmici. Mislim da smo direktno oštećeni i tražili smo izuzeće Novaka Simovića za sve buduće utakmice. Vojvodina je najstariji građanski klub u Srbiji, trofejni klub, ne zaslužuje takav tretman, istakao je član upravnog odbora kluba sa "Karađorđa" Ljubomir Apro na konferenciji za medije.\nIz redova Vojvodine nisu istakli šta konkretno zameraju glavnom sudiji zbog bojazni da bi mogli da budu kažnjeni, a poručili su i da su razgovarali sa trenerom Nenadom Lalatovićem oko poslednjeg medijskog istupa koji je privukao veliku pažnju.\nVojvodina utakicu drugog kola igra u sredu protiv Čukaričkog na "Karađorđu".


Telefonski razgovor Putina i Vučića: Ruske rakete najbolje na svetu pojačale srpsku vojsku - 25.12.2021, Sputnik Srbija\nTelefonski razgovor Putina i Vučića: Ruske rakete najbolje na svetu pojačale srpsku vojsku\nPredsednik Srbije Aleksandar Vučić razgovarao je danas telefonom sa predsednikom Ruske Federacije Vladimirom Putinom. 25.12.2021, Sputnik Srbija\nZahvalivši na čestitkama koje mu je uputio povodom novogodišnjih i božićnih praznika, predsednik Vučić je predsedniku Putinu poželeo dobro zdravlje i mnogo uspeha u 2022. godini u korist blagostanja ruske države i ruskog naroda, kao i na dobrobit srpsko-ruske saradnje, saopšteno je iz kabineta predsednika Srbije.U razgovoru je istaknuta spremnost za dalju blisku saradnju Srbije i Rusije po čitavom spektru pitanja bilateralne, regionalne i međunarodne agende.Predsednik Vučić i predsednik Putin su istakli da ekonomske veze Srbije i Rusije konstantno jačaju, a da su mogućnosti za saradnju u oblasti privrede daleko veće od iskorišćenih, te ima prostora za nove zajedničke projekte. U tom smislu su istakli da očekuju skoro potpisivanje Sporazuma o strateškoj ekonomskoj saradnji Srbije i Rusije i pozitivno ocenili ugovor koji su potpisali Petrohemija i Gasprom.Predsednik Vučić je predsedniku Putinu zahvalio na isporuci protivoklopnih raketa „Kornet“, ocenivši da su te rakete ruske proizvodnje najbolje na svetu i, kao takve, veliko pojačanje za našu kopnenu vojsku.Predsednik Vučić i predsednik Putin su razmotrili energetsku situaciju u Evropi i svetu, nastavivši razgovor vođen pre mesec dana u Sočiju. Predsednik Putin je predsedniku Vučiću pružio uveravanja da će se Rusija držati dogovorenog i da će Srbija ove zime da ima dovoljne količine gasa, te su dvojica državnika razgovarali o aranžmanu koji nam obezbeđuje dodatne količine gasa, stoji u saopštenju.\n11:17 25.12.2021 (Osveženo: 11:25 25.12.2021)\n© Sputnik / Mihail Klimentьev / Uđi u foto-galerijuPredsednici Srbije i Rusije Aleksandar Vučić i Vladimir Putin na sastanku u Sočiju\nPredsednik Srbije Aleksandar Vučić razgovarao je danas telefonom sa predsednikom Ruske Federacije Vladimirom Putinom.\nZahvalivši na čestitkama koje mu je uputio povodom novogodišnjih i božićnih praznika, predsednik Vučić je predsedniku Putinu poželeo dobro zdravlje i mnogo uspeha u 2022. godini u korist blagostanja ruske države i ruskog naroda, kao i na dobrobit srpsko-ruske saradnje, saopšteno je iz kabineta predsednika Srbije.\nU razgovoru je istaknuta spremnost za dalju blisku saradnju Srbije i Rusije po čitavom spektru pitanja bilateralne, regionalne i međunarodne agende.\nPredsednik Vučić i predsednik Putin su istakli da ekonomske veze Srbije i Rusije konstantno jačaju, a da su mogućnosti za saradnju u oblasti privrede daleko veće od iskorišćenih, te ima prostora za nove zajedničke projekte. U tom smislu su istakli da očekuju skoro potpisivanje Sporazuma o strateškoj ekonomskoj saradnji Srbije i Rusije i pozitivno ocenili ugovor koji su potpisali Petrohemija i Gasprom.\nPredsednik Vučić je predsedniku Putinu zahvalio na isporuci protivoklopnih raketa „Kornet“, ocenivši da su te rakete ruske proizvodnje najbolje na svetu i, kao takve, veliko pojačanje za našu kopnenu vojsku.\nPredsednik Vučić i predsednik Putin su razmotrili energetsku situaciju u Evropi i svetu, nastavivši razgovor vođen pre mesec dana u Sočiju. Predsednik Putin je predsedniku Vučiću pružio uveravanja da će se Rusija držati dogovorenog i da će Srbija ove zime da ima dovoljne količine gasa, te su dvojica državnika razgovarali o aranžmanu koji nam obezbeđuje dodatne količine gasa, stoji u saopštenju.\nVučić: Ruske „ubice tenkova“ su nepogrešive, sutra razgovaram sa Putinom\n24 Decembar 2021, 22:18\nRuske rakete stigle u Srbiju\n24 Decembar 2021, 15:19\nUživo iz Sočija: „Istorijski dogovor o ceni gasa“\n25 Novembar 2021, 21:44


POČETKOM AVGUSTA POČINJE RAT NA BALKANU: Prvo u Makedoniji, pa se preliva u Srbiju i čitav region | WebTribune\nHome IZBOR POČETKOM AVGUSTA POČINJE RAT NA BALKANU: Prvo u Makedoniji, pa se preliva u Srbiju i čitav region\nBalkan se nalazi pred ozbiljnom bezbednosnom pretnjom zbog albanskih ekstremista, koji bi mogli najpre da naprave haos u Makedoniji, odakle bi se preko juga Srbije prelio na čitav region.\nSve naredne akcije terorista odvijale bi se kao deo smišljenog plana o stvaranju velike Albanije, a u sklopu najava bivšeg zamenika šefa CIA Stivena Majera o promenama granica na Balkanu!\nKako se saznaje, do eskalacije ekstremizma radikalnih islamista u Makedoniji moglo bi da dođe početkom avgusta, a u periodu špica godišnjih odmora.\nAlbanski ekstremisti mogli bi da izazovu nemire većih razmera u Makedoniji, u kojoj je stanje veoma haotično, i koja trenutno od država u regionu najlakše može da se slomi, jer pored svega u njoj vlada i politička kriza, što dokazuje i nemogućnost održavanja izbora.\nPoznato je i to da su se teroristi već oprobali u ovoj zemlji, a oružani sukobi u Kumanovu 2015. godine mogli bi da posluže kao oproban model za nove udare.\nCilj je da se haos iz Makedonije prospe i po ostalim državama, te je tako i Srbija u problemu – kaže dobro obavešteni izvor ovog lista iz bezbednosnih službi Srbije.\nPrema njegovim rečima, srpske službe prate dešavanja u regionu i spremne su da reaguju, a posebno su “pogledi uprti ka jugu Srbije, pre svega Preševu, Medveđi i Bujanovcu”.


Počinje izrada regulacionog plana područja Ficibajer – anketa za građane koji imaju prijedloge\nHome Brčanka Počinje izrada regulacionog plana područja Ficibajer – anketa za građane koji imaju...\nZavod za planiranje, projektovanje i razvoj Brčko distrikta BiH preuzeo je poslove izrade regulacionog plana Ficibajer u Brčko distirktu BiH – prostora prepoznatog kao vrijednu rekreativnu površinu koju je potrebno tretirati kao dio gradskog pejzaža.\n“Brčko distrikt BiH nema osmišljen, prostorno povezan i organizovan sistem rekreativnih površina, iako ima dovoljno kvalitetnih prostora koji se mogu povezati u značajnu prostorno-funkcionalnu cjelinu, što nam je ovdje i cilj. Područje obuhvata Plana u cjelosti pripada obuhvatu užeg urbanog područja Brčkog, definisanog kroz plan višeg reda. Bitna odrednica obuhvata predmetnog Plana je sjeveroistočna granica koju predstavlja tok rijeke Save. Istočno i jugoistočno obuhvat se graniči sa naseljem Kolobara. Zapadno, odnosno jugozapadno, granica obuhvata je naselje Mujkići i Gluhakovac”, navode iz Zavoda.\nS obzirom da se radi o prostoru koji ima veliki potencijal i specifičnu namjenu, u cilju što boljeg rješenja, iz Zavoda mole sva zainteresovana lica, udruženja i sportska društva da popune anketu i svoje prijedloge i ideje o uređenju ovog prostora dostave na adresu Zavoda: info@zavod.ba\nAnketu možete preuzeti na ovom linku.\nPrethodni postJuniorke Lavova šampionke Bosne i Hercegovine\nSledeći postPriključena mobilna trafostanica umjesto izgorjele TS 10/0,4 kV Dubrave 1\nUrednik - April 20, 2021 0\nSrčani udar je uzrokovan poremećajem protoka krvi do srca. Kod muškaraca se obično javljaju bol u grudima, teško disanje, bol koja se širi u...


Nove procedure za isključenje sa sistema daljinskog grijanja u Banjaluci | BL Portal\nNove procedure za isključenje sa sistema daljinskog grijanja u Banjaluci\n28. Marta 2019. 14:43\nGradska uprava grada Banjaluka pripremila je izmjenu odluke o opštim uslovima za proizvodnju, isporuku i korišćenje toplotne energije, kojom se uvode jasne i precizne procedure u slučaju isključenja za sistema daljinskog grijanja.\nPrema prijedlogu odluke, koja će naći na idućoj sjednici Skupštine grada, korisniku usluge se može, na njegov zahtjev, odobriti isključenje sa centralnog toplifikacionog sistema, ako tehničke karakteristike sistema to dozvoljavaju. Predloženom izmjenom odluke preciziraju se odnosi između davaoca i korisnika usluga, a sa ciljem da se što brže odgovori na zahtjev korisnika.\nUkoliko tehničke karakteristike ne omogućavaju potpuno isključenje korisnika zbog prolaska cijevi za druge stanare, korisniku će biti omogućeno isključenje, uz prethodnu saglasnost svih stanara zajednice etažnih vlasnika, odnosno vlasnika objekta, na način da prihvati jedan od tri ponuđena modaliteta.\n– Prva mogućnost je da se na osnovu stručnog mišljenja o ispunjenosti uslova za isključenje sa toplifikacionog sistema, po ispostavljenom računu plati cijena grijanja na bazi rada od 24 časa dnevno za isporučenu toplotnu energiju putem vodova koji prolazi kroz prostor korisnika, a snabdijevaju druge korisnike. U ovom slučaju stručno mišljenje daje ovlašćeno lice, a to mišljenje sadrži parametre iz kojih je vidljivo koliko toplotne energije prostoru korisnika daju postojeći vodovi – objašnjava načelnik Odjeljenja za komunalne poslove Petar Bilčar.\nOn dodaje da drugi modalitet podrazumijeva da korisnik, o svom trošku, izvrši izolaciju vodova koji prolaze kroz njegov prostor i to nekim od izolacionih materijala, o čemu će biti sačinjen zapisnik i korisniku se dalje neće isporučivati račun za toplotnu energiju.\n– Treći modalitet ostavlja mogućnost da se sa isporučiocem toplotne energije zaključi ugovor kojim će se obavezati da za isporučenu toplotnu energiju plaća 30 odsto od pune cijene grijanja, pri čemu se neće vršiti izolacija vodova koji prolaze kroz prostor korisnika. Važno je napomenuti da nepotpuno isključivanje po svim modalitetima podrazumijeva uklanjanje grijnih tijela – radijatora iz prostora korisnika – rekao je Bilčar.\nTags: centralno, gradsko, grijanje, isključenje, procedura, sistem, toplana, uslovi\nStiže “Srpski Mančester”: Dragan Bjelogrlić i Andrija Kuzmanović ponovo igraju zajedno\nBanjalučka policija moli građane za pomoć u identifikaciji osobe sa fotografije!


Aleksinačke novine - Strane 3\nKoncert grupe “Dža ili Bu“\nU petak, 27. novembra, sa početkomu u 22 časova, u sali Doma omladine – Dom kulture, održaće se koncert grupe “Dža ili Bu“. Cena karte u pretprodaji je 100 dinara, dok će karta na dan […]\nStand Up komedija „Đavo iz jagode“\nU subotu, 5. decembra, u velikoj sali Doma kulture u Aleksincu biće održana stand up komedija „Đavo iz jagode“ u izvođenju Srđana Dinčića. ”Đavo iz jagode” je topla ljudska priča između ostalog i o tome […]\nNajbolja predstava na IV Festivalu je „Moj sin samo malo sporije hoda“\nNajbolja predstava na IV Festivalu prvoizvedenih predstava po izboru publike je „Moj sin samo malo sporije hoda“ Beogradskog dramskog pozorišta sa osvojena 72 glasa. Drugoplasirana je predstava Kruševačkog pozorišta i Narodnog pozorišta Sombor „Doktor Nušić“ […]\nAleksinac selo nije!\nDavno urađena pesma “Lost Aleksinac“ u izvođenju gurpe Ego Patrola. Pogledajte kako to rade ovi momci i ostavite vaš komentar.\nZrenjaninski pop punk sastav Oružjem Protivu Otmičara nastupiće u petak 13. novembra u Aleksincu. Koncert, u organizaciji aleksinačkog Centra za kulturu i umetost, biće održan u aleksinačkom Domu omladine sa početkom u 22 časa. Kao predgrupa nastupiće sastav Drob. Cena […]\nPogledajte detalje sa koncerta KKN\nKoncert grupe Kanda, Kodža i Nebojša koji je održan juče sa početkom u 22 časova u sali Doma omladine – Dom kulture, možete pogledati i na Jutjub kanalau na ovom linku. Inače, na linku možete pogledati 10 snimaka.\nTridesetogodišnji rudar iz Aleksinca u Velikom bratu\nU ovogodišnjoj sezoni rijaliti šoua “Veliki brat“, prvi u kuću ušao je rudar Branislav iz Aleksinca (30). O Branislavu Krstiću: – 30.11.1985, Aleksinac – Horoskopski znak: Strelac – Branislav je rudar, u rudniku Soko kod […]\nMisko - USVOJENO: Veće dnevnice za aleksinačke odbornike\nBebana - Rudarstvo aleksinačkog kraja: Aleskinački rudnici\nNostalgija - Rudarstvo aleksinačkog kraja: Aleskinački rudnici\ndea - Malo je falilo da najlepša kafanska pesma i Toma Zdravković – ne postoje!\nAnica - SELA ALEKSINCA: Selo Vukanja kod Aleksinca\nEpidemija malih boginja i u Aleksincu\nJedanaestoro obolelih od malih boginja na teritoriji Aleksinca uslovilo je da Odsek za epidemiologiju u Aleksincu proglasi epidemiju. Naime, trenutno je na teritoriji opštine Aleksinac obolelo 11 osoba, i 2 se vode kao sumnjive. Shodno [...]\nIduće nedelje obeležavamo Bogojavljanje\nMIR BOŽJI, HRISTOS SE RODI! DANAS JE BOŽIĆ\nZa lokalne infrastrukturne projekte u 2017. godini 1,99 milijardi dinara


MEI - Aktuelnosti - J. Joksimović: Podrška Francuske razvojne agencije zelenim investicijama u Srbiji\nJ. Joksimović: Podrška Francuske razvojne agencije zelenim investicijama u Srbiji\n06. maj 2021. | Beograd\nMinistar za evropske integracije Jadranka Joksimović razgovarala je danas sa ambasadorom Francuske u Srbiji Žanom Lujem Falkonijem i šefom beogradske kancelarije Francuske razvojne agencije Dominikom Obergom o nastavku pristupnih pregovora Srbije Evropskoj uniji, kao i o daljem jačanju bilateralnih odnosa, saopštilo je Ministarstvo.\nTom prilikom Joksimović je izjavila da je Srbija značajno ubrzala tok reformi neophodnih za bržu dinamiku pregovora naše zemlje o članstvu u Uniji.\n„Svesna dodatne političke odgovornosti predviđene novom metodologijom, Vlada Srbije ulaže značajne napore u ispunjavanju svojih obaveza iz pregovaračkog procesa u oblasti političkih kriterijuma i vladavine prava, ali i da dostigne kriterijume iz klastera 3 - Konkurentnost i inkluzivni rast i klastera 4 - Zelena agenda i infrastrukturno povezivanje“, rekla je ona.\nKako je dodala, tako ojačane reforme u ovim oblastima biće dodatni podsticaj za strane, pa i francuske investitore i razvojne partnere za investicije i podršku takozvanim zelenim projektima u Srbiji.\nNavodi se i da je Joksimović sa sagovornicima posebno razmotrila početak primene nedavno zaključenog srpsko-francuskog sporazuma o saradnji u sprovođenju prioritetnih projekata u našoj zemlji, kao što su izgradnja beogradskog metroa i automatizacija upravljanja elektrodistributivnom mrežom.\nZaključeno je da će ovako kapitalni projekti, svojim realizacijom u velikoj meri doprineti održivom razvoju srpske privrede, bržem transferu novih znanja i tehnologija, u skladu sa najvišim ekološkim standardima.\nAmbasador Falkoni rekao je da Francuska strateški podržava pristupanje Srbije prethodno reformisanoj EU, a posebno one aktivnosti Vlade ključne za oblast vladavine prava i celokupnu demokratizaciju društva u skladu sa evropskim standardima.


Redžepi: Rose su preuzele Jarinje - Vijesti.me\nRedžepi: Rose su preuzele Jarinje\nRedžepi je kazao da je tokom akcije jedan policajac povrijeđen od eksplozivne naprave i da je bilo gađanja kamenicama\nMinistar unutrašnjih poslova Kosova Bajram Redžepi potvrdio je danas da su Specijalne jedinice policije Kosova preuzele prelaz Jarinje i da su tamo već prebačeni pripadnici granične policije i carina Kosova.\nRedžepi je u izjavi za RTK kazao da je tokom akcije ostvarena izuzetno dobra saradanja i koordinacija sa komandantom KFOR-a Erhardom Bilerom.\nPrema njegovim riječima specijalne jedinice policije Kosova će ostati na prelazima Jarinje i Brnjak onoliko koliko to situacija bude zahtijevala, a istovremeno će pripadnici granične policije raditi svoj posao.\nRedžepi je kazao da je tokom akcije jedan policajac povrijeđen od eksplozivne naprave i da je bilo gađanja kamenicama, ali da ozbiljnijih problema nije bilo.\nPremijer Kosova Hašim Tači nešto prije toga naredio je slanje još pripadnika specijalnih jedinica Rosu na prelaz Jarinje, u cilju uspostavljanja kontrole tog prelaza.\nRadiotelevizija Kosova prenijela je oko osam časova da je Tači zatražio podršku snaga KFOR-a da se kod Leposavića uklone prepreke koje su tamošnji Srbi postavili da bi spriječili pripadnike Rosu da prođu ka Jarinju.\nJedinice Rose koje su bile blokirane tokom noći i dalje su blokirane i nije jasno kako su pripadnici kosovske policije došli na Jarinje.\nTači naredio slanje još pripadnika Rosa\nPremijer Kosova Hašim Tači naredio je danas slanje još pripadnika specijalnih jedinica policije Kosova Rosu na prelaz Jarinje, na administrativnoj liniji između Kosova i centralne Srbije, u cilju uspostavljanja kontrole tog prelaza.\nRadiotelevizija Kosova prenijela je oko osam časova da je Tači zatražio podršku snaga KFOR-a da se kod Leposavića uklone prepreke koje su tamošnji Srbi postavili da bi spriječili pripadnike Rosu da prođu ka Arinju.\nSrbi blokiraju magistralni put Kosovska Mitrovica - Raška u selu Rudare i Lepasaviću zbog pokušaja Rosu da zauzmu prelaz Jarinje.


Fejsbuk je sredstvo političkog pritiska - 14.09.2016, Sputnik Srbija\nHamburški advokat Joahim Štajnhefel objavljuje na svom veb-sajtu sve ono što Fejsbuk uklanja ili blokira. Ovaj advokat veruje da se na Fejsbuk vrši politički... 14.09.2016, Sputnik Srbija\nanalize i mišljenja, komentari i analitika, nemačka, joahim štajnhefel\nHamburški advokat Joahim Štajnhefel objavljuje na svom veb-sajtu sve ono što Fejsbuk uklanja ili blokira. Ovaj advokat veruje da se na Fejsbuk vrši politički pritisak i stoga je pokrenuo proces protiv ove društvene mreže.\nŠtejnhefel na svom sajtu „Blokada Fejsbuka — zida srama“ objavljuje i dokumentuje sporne operacije na ovom internet portalu.\n„Postoji, na primer, video-klip u kom se prikazuje kako psa dižu u vazduh. Ovaj klip je imao 200 hiljada pregleda i Fejsbuk je odbio da ga ukloni. Hvala bogu, pošto se pojavio ovaj klip na našem sajtu, Fejsbuk ga je nakon nekoliko dana uklonio“, objašnjava advokat svrhu svog sajta.\nPolitički pritisak se izražava, po mišljenju nemačkog pravnika, posebno u određenim temama.\n„To se dešava, čini mi se, u slučaju kritike migracione politike, kritike naseljavanja izbeglica u Nemačku, ali i u slučaju nekih konzervativnih stavova“, kaže on.\nBitnu ulogu, po Štejhefelovom mišljenju, mogu da igraju i određene predrasude koje imaju urednici portala.\n10 Maj 2016, 19:53\n„Ako tamo, na primer, radi 200 studenata koji imaju pravo da čine šta žele, oni će verovatno pre ostaviti objave ’zelenih‘, odnosno pristalica ekoloških pokreta, nego na primer objave desno orijentisanih partija. A i jedni i drugi mogu da objavljuju šta god žele dok je to u okvirima zakona“, kaže on.\nAdvokat kritikuje sam govor mržnje (hate speach) i smatra da je ta pojava krajnje neproduktivna:\n„Percepcija govora mržnje mi se uopšte ne sviđa, jer razvodnjava diskusije i odvlači od glavne teme izvodeći neke pojmove kojima uopšte u takvim debatama nije mesto. U Nemačkoj je, na primer, zabranjeno raspirivanje međunacionalne mržnje, vređanje i širenje tračeva. A sve ostalo — ako nije vređanje ličnosti — dozvoljeno je, i prema odredbama ustava vodi se kao izražavanje sopstvenog mišljenja. Mešanje u to pravo, kategorijama kao što je mržnja, nije legalno i dovodi do toga da se kod ljudi stvara nesigurnost i da oni na kraju uopšte ni ne znaju šta smeju da govore. U takvom opštem trendu, to će dovesti do poslušnosti i prihvatanja onih pojmova koji su samo nekima korisni, ali i do ograničavanja onoga šta se uopšte može govoriti“, zaključuje Štejhefel.\n11:45Putinova godišnja konferencija 23. decembra - Sputnjik direktno prenosi


Portalu Novine.plus mogu pristupiti i neregistrovani korisnici, međutim oni će imati ograničen pristup našem sadržaju. Neregistrovani korisnici mogu čitati besplatne e-knjige, besplatne e-magazine kao i promo brojeve različitih e-novina i e-magazina.\nNovine.plus servis sa svim svojim funkcionalnostima dostupan je za korišćenje samo registrovanim korisnicima sa aktivnom pretplatom. Registrovani korisnici koji su prekinuli pretplatu imaju ograničen pristup Novine.plus sadržaju. Registrovani korisnici koji više nisu pretplatnici će i dalje imati svoj korisnički nalog na Novine.plus ali će im pristup našem sadržaju biti ograničen kao i za neregistrovane korisnike.\nSvi korisnici NetTV Plus servisa imaju mogućnost da izaberu Novine.plus kao digitalni servis u okviru pretplate.\nDa bi korisnik izabrao paket, neophodno je da unese svoje korisničko ime i lozinku koji koristi za www.nettvplus.com portal.\nNakon uspešnog logovanja ima pristup paketu na koji se pretplatio.\nNakon uspešno unetih podataka vrši se redirekcija na preuzimanje aplikacije u zavisnosti od toga koji telefon korisnik koristi. Ukoliko se radi o korisniku koji koristi telefon sa Android operativnim sistemom, redirekcija se vrši na Google Play Store, za korisnike sa iOS operativnim sistemom redirekcija se vrši na AppStore, dok će se za sve ostale operativne siteme redirekcija vršiti na web portal www.novine.plus.\nKako da odaberem odgovarajući paket?\nNetTV Plus korisnicima nude se dva paketa - paket sa mesečnom naplatom i paket sa godišnjom naplatom.\nOba paketa su aktivna sve dok korisnik sam ne deaktivira servis što znači da će mesečni paket svakog meseca automatski vršiti naplatu po korisnikovoj platnoj kartici i obnavljati mesečnu članarinu sve dok korisnik sam ne otkaže servis. Godišnji paket kupuje se i obnavlja preko NetTV Plus ekspozitura.\nNe. Vašu članarinu možete prekinuti u bilo kom trenutku čime obustavljate sve buduće naplate. Pristup neograničenom čitanju na Novine.plus imaćete i nakon prekida članarine onoliko dana koliko vam je ostalo od tekuće mesečne.\nInformacije o datumu sledeće naplate možete videti na stranici www.moj.nettvplus.com\nInformacije o preostalim danima tekuće pretplate možete videti na stranici www.moj.nettvplus.com\nPotrebno je da budete prijavljeni na stranici www.moj.nettvplus.com opcijom “Uloguj se”\nU Novine.plus aplikaciji e-publikacije se čuvaju za offline čitanje opcijom “Preuzmi”. Nakon završenog preuzimanja dobija se opcija “Čitaj” a preuzeta e-publikacija čuva se u “Biblioteci” u sekciji “Preuzeto”.\nKoje podatke ostavljam Novine.plus portalu?\nZa sva dodatna pitanja u vezi sa Novine.plus sistemom možete nam poslati e-mail na support@novine.plus.


Generalna direktorka Međunarodnog monetarnog fonda Kristin Lagard upozorila je na rizik od finansijskih teškoća i zaduženosti zemalja uključenih u izgradnju infrastrukturnih projekata u okviru kineske inicijative Novi put svile.\nLagard je govorila u Pekingu na forumu o Novom putu svile, velikom planu koji je lansirao kineski predsednik Si Đinping 2013. godine, a koji podrazumeva razvijanje puteva, luka, železničkih pruga i industrijskih parkova širom Azije, kao i do dela Evrope i Afrike.\nInicijativa za sada okuplja 70 zemalja, koje treba zajedno da ulažu, mada je veliki broj gradilišta zapravo finansiran zajmovima kineskih institucija. Neke zapadne zemlje u tome vide strategiju Pekinga da utvrdi svoj uticaj.\n"Novi Put svile svakako može da odgovori na hitnu potrebu za infrastrukturom širom sveta i donese finansiranje, koje je preko potrebno zemljama koje ga dobijaju", rekla je Lagard na skupu kineskih i stranih zvaničnika.\nOna je, međutim, upozorila da bi ta partnerstva "mogla da dovedu do problematičnog porasta zaduženja datih zemalja" kao i da ograniče njihovu drugu potrošnju u meri u kojoj budu rasli troškovi za servisiranje duga.\n"U zemljama gde je javni dug već visok, presudno je pažljivo praćenje finansijskih uslova. Treba osigurati da Put svile vodi upravo tamo gde je potreban" istakla je Lagard.\nKako navodi AFP, kineske državne razvojne banke i druge institucije zapravo daju ogromne zajmove za gradilišta pokrenuta u zemljama na Putu svile, do te mere da rizikuju da ih dovedu do neodržive finansijske situacije.\nTako je Šri Lanka, koja je uzela velike zajmove od Kine da izgradi luku, bila primorana pod teretom rastućeg zaduženja zvanično da preda kontrolu nad tom infrastrukturom Pekingu.\nLagard se založila za investicije, koje bi bile više kolektivne i pozvala na veću transparentnost.\n"U velikim projektima uvek postoji iskušenje da se izvuče profit od tendera, kao i rizik da projekti propadnu ili da se pronevere sredstava. Ponekad se to čak naziva korupcija", rekla je direktorka MMF-a.\nLagard: Evrozona bi trebala osnovati fond za 'crne dane'


Antivirusna Ekipa: Richard Clarke: hardver iz Kine je zaražen i koristi se za špijunažu\nRichard Clarke: hardver iz Kine je zaražen i koristi se za špijunažu\nBivši američki stručnjak za antiterorizam, koji je radio u Ministarstvu vanjskih poslova u Americi za vrijeme Georgea Busha starijeg i Billa Clintona, izjavio je da postoji mogućnost da je sav hardver iz Kine sabotiran u cilju krađe dokumentacije o američkim vojnim i tehnološkim projektima.\nClarke tvrdi da možda i svaki uređaj proizveden u Kini, od iPhonea, preko laptopa i PC-a, pa do televizora, sadrži sigurnosne propuste predviđene da kineskim hakerima omoguće napade.\nOn nije jedini koji širi ovakve informacije – prošlog mjeseca australijska obavještajna služba je preporučila svojoj vladi da isključi kinesku kompaniju Huawei iz tendera za kupovinu opreme za upotrebu u australijskoj Nacionalnoj broadband mreži, što je ona i uradila.\nProšle godine su obje zemlje – i Kina, i Amerika – osnovale svoje prve vojne jedinice za informatičko ratovanje. Amerika je za mnoge napade na svoje kompanije optužila kineske hakere povezane s tamošnjim režimom, ali je kineska vlada sve takve navode poricala.


Održana press konferencija kojom je najavljena zajednička akcija Uprave policije MUP-a ZDK i INZ-a\nObjavljeno utorak, 02 Oktobar 2018 13:26\nDanas, 02.10.2018. godine, u Upravi policije Ministarstva unutrašnjih poslova Zeničko-dobojskog kantona, održana je press konferencija. Kako je pojašnjeno tom prilikom, u okviru obilježavanja Svjetskog dana prve pomoći, Uprava policije Ministarstva unutrašnjih poslova Zeničko-dobojskog kantona i Institut za zdravlje i sigurnost hrane Zenica, provest će u naredna tri dana zajedničku akciju.\nU okviru ove akcije poduzet će se niz mjera i aktivnosti kojim se generalno nastoji povećati sigurnost svih, a prioritetno školske djece i omladine, sa posebnim akcentom na educiranje građana iz oblasti pružanja prve pomoći unesrećenim i povrijeđenim licima. U tom kontekstu, policijski službenici će za vrijeme trajanja akcije, na području cijelog kantona, prilikom kontrola u saobraćaju i pregleda vozila, vršiti preventivne kontrole posjedovanja seta prve pomoći u vozilima, te dijeliti vozačima promotivni materijal koji se tiče naznačenih aktivnosti.\nPredstavnici Instituta za zdravlje i sigurnost hrane Zenica su na održanoj konferenciji pojasnili da je pružanje prve pomoći važan korak u spašavanju života, smanjenju invaliditeta i povećanju šansi za preživljavanje. Ovakav pristup i djelovanje na mjestima saobraćajnih nezgoda je zaslužan za spašavanje većeg broja života. Brzo djelovanje i poduzimanje odgovarajućih mjera do dolaska profesionalnih ekipa, smanjuje smrtnost i daljnje povređivanje.\nSlužbenici policije su u svojim obraćanjima pojasnili da su prema važećim zakonskim odredbama, sva lica koja se zateknu na mjestu saobraćajne nezgode u kojoj ima povrijeđenih lica, dužna povrijeđenim pružiti prvu pomoć. Podjelom brošura policijski službenici će informisati vozače o navedenom, kao i o značaju akivnosti koje poduzimamo.\nTakođe je naglašeno da je svaka inicijativa, kao i projekat, predložen od strane drugih subjekata i institucija, u kojem policija može učestvovati kao partner, u okviru utvrđenih nadležnosti, rado prihvaćen od strane Uprave policije Ministarstva unutrašnjih poslova Zeničko-dobojskog, a naročito projekti i aktivnosti koji u svojoj konačnici imaju za cilj poboljšanje i unapređenje sigurnosti ljudi.\nKako je zajednički zaključeno na kraju konferencije, u ovim aktivnostima akcenat je stavljen na unapređenje sigurnosti školske populacije i mladih ljudi, što je vjerujemo, dovoljan razlog da građani prihvate naše poruke i usvoje nova znanja i osnovne informacije o načinima pružanja prve pomoći i obaveznog posjedovanja seta prve pomoći u vozilima.


Piksi za Tanjug: "Srbija mora da ima original fudbalski pasoš"\nPiksi za Tanjug: „Srbija mora da ima original fudbalski pasoš“\nTanjug 18. novembra 2021. 11:18\nBEOGRAD – U reprezentaciji svi daju maksimum i prate one ideje koje ja smatram da su dobre i koje donose identitet jedne reprezentacije, taj pasoš koji mora da bude original, nikako kopija“, rekao je selektor fudbalske reprezentacije Srbije Dragan Stojković Piksi u izjavi za TV Tanjug posle plasmana na Mundijal u Kataru.\n„Plasman na Svetsko prvenstvo je zajednički uspeh, ne vidim da sam ja tu specijalno važan, važni su igrači i ideja koju smo imali od početka kvalifikacija. Momci su radili na pravi način, slušali su moje savete. Taj optimizam i veru da moramo da uspemo preneo sam na igrače i uspeo sam da ih ubedim da su najbolji. Postoje i neke tradicije. Mi smo savladali Portugal 1984. godine u Lisabonu, ja sam postigao treci gol, a 37 godina kasnije ponovo smo savladali domaćina. Ipak, tradicije nisu toliko važne, važno je da reprezentaciju vodim ispravno i da uspem da uradim nešto dobro za ovu zemlju“.\n„On je kapiten našeg tima, neko ko se ponaša odlično na terenu i van njega. Njegova tehnika je perfektna, njegova fudbalska inteligencija pleni. Tadić ima sjajnu karijeru, uticaj na reprezentaciju je veliki, ali on to nikada nije zloupotrebio“.\n„Generalno, uspeli smo u selekciji da napravimo jednu homogenu, zdravu družinu, zdrav tim i ono što sam rekao o Tadiću, odnosi se i na ostale reprezentativce. Kada srpska reprezentacija igra, ljudi moraju da uživaju, da im bude lepo. Srbija mora da igra lep fudbal, koji se zasniva na tehnici. Sigruno niste videli klavijaturistu kako ide u teretanu“, zaključio je Stojković.


Lakše i brže do upisa u katastar - Bizlife.rs\nLakše i brže do upisa u katastar\n15:01 Beograd , 11/12/2017\nMinistarka građevinarstva, saobraćaja i infrastrukture Srbije Zorana Mihajlović očekuje da će novi zakon o upisima u katastar biti usvojen do kraja prvog tromesečja naredne godine.\nOna je ocenila da će taj zakon omogućiti da se, umesto na šest različitih mesta na kojima se do sada upisivala imovina u zemljišne knjige, čitav posao moći da se obavi na jednom mestu – kod javnog beležnika.\n“Srbija je sada na 57. mestu na Duing biznis listi po upisu imovine i očekujemo da usvajanjem ovog zakona napredujemo za najmanje dvadesetak pozicija”, rekla je Mihajlović na petoj godišnjoj konferenciji Američke privredne komore “Peto prolazno vreme: reforme u petoj brzini”.\nMihajlović je rekla da se kroz Radnu grupu za unapređenje rejtinga Srbije na Duing biznis listi pripremaju i promene u Zakonu o stečaju, Zakonu o privrednim društvima, ukidanje pečata, unapređenje prostornih planova, a već se radi na ukidanju odredjenih taksi.\n“To su ključni zakoni koje planiramo da donesemo u prvom kvartalu 2018. kako bi mogli što pre da budu primenjeni”, rekla je ministarka.\nOna je istakla je da je za uspeh reformi veoma važno da javnost bude prisutna u svakoj fazi donošenja zakona jer je “široki konsenzus važan ne samo da se neki zakon usvojio nego da bi se on i primenio”.\nzakon katastar duing biznis listi


Izložba Brojgelove umetnosti - Ženska TV\nOd GLAVNI 04/12/2018\n04/12/2018 48 pregleda\nPovodom godišnjice smrti Petera Brojgela starijeg (1525-1569), jednog od najpoznatijih slikara 16. veka, Muzej istorije umetnosti u Beču prikazuje najveću monografsku izložbu dela ovog autora na svetu. Ukoliko za predstojeće praznike planirate da putujete do Beča ili okoline preporučujemo vam da do 13. januara 2019. posetite izložbu Brojgelove umetnosti.\nPeter Brojgel stariji je već za života smatran jednim od najnadarenijih umetnika zbog čega su njegove slike još u to vreme imale veoma visoke cene.\nFoto: Studio Tromp, Rotterdam Museum Boijmans Van Beuningen\nZahvaljujući interesovanju Habzburga za njegova dela koji su još u to vreme prepoznali kvalitet i originalnost njegove umetnosti, Muzej istorije umetnosti u Beču danas poseduje najveću kolekciju njegovih slika.\nIzložba u Beču predstaviće oko 90 Brojgelovih dela i to će ujedno biti šansa veka da se na jednom mestu vidi njegovo celokupno delo, odnosno da se isprati stilski razvoj njegovog kreativnog procesa stvaranja i da se stekne uvid njegove stvaralačke metode i jedinstven način pripovedanja.\nNeke od najpoznatijih slika koje će ovom prilikom biti predstavljene su i „Trijumf smrti“ iz muzeja Prado u Madridu, kao i „Vavilonska kula“ iz muzeja Boijmans van Beuningen u Roterdamu.


24sata.info - Katica: MUP Kantona Sarajevo spreman za saradnju i pomoć USK\nKatica: MUP Kantona Sarajevo spreman za saradnju i pomoć USK\nAutor T. C. 10. 05. 2019. • 14:09\nMinistar unutrašnjih poslova Kantona Sarajevo Admir Katica, prilikom današnje posjete Unsko-sanskom kantonu (USK), istakao je spremnost za saradnju i pomoć zbog situacije s migrantima i izbjeglicama.\n- Želimo ojačati saradnju dvije kantonalne vlade, jer naša dva kantona najviše i osjećaju posljedice migracijskog procesa u BiH. Trenutno u Kantonu Sarajevo boravi između dvije i tri hiljade migranata i izbjeglica, međutim, njihov cilj je dolazak u Unsko-sanski kanton i prelazak granice s Evropskom unijom. Zato je ta komunikacija, saradnja i udruživanje resursa neophodno kako bismo što efikasnije kontrolisali naročito sigurnosnu situaciju - rekao je Katica.\nMinistar unutrašnjih poslova USK Nermin Kljajić izdvojio je i zajednički nastup prema nadležnim institucijama u državi, od kojih se i dalje očekuje strateški plan upravljanja migracijskim procesom u BiH.\n- Zajednički insistiramo na jačanju istočne državne granice i strategiji upravljanja sve kompleksnijom situacijom. Tražit ćemo i formiranje Operativne grupe u Federaciji BiH, u koju će biti uključene sve kantonalne policijske agencije i Federalna uprava policije. Nadamo se i maksimalnoj saradnji policijskih agencija iz Republike Srpske - dodao je Kljajić.


Medalje na prvenstvu Srbije za poletarce, pionire i nade | VAmedia - info portal\n25/04/2016 25/04/2016 Нема коментара на Medalje na prvenstvu Srbije za poletarce, pionire i nade\nU Inđiji je održano Prvenstvo Srbije za poletarce, pionire i nade. Učestvovali su takmičari koji su obezbedili plasman na regionalnim kvalifikacijama, bilo ih je preko 1200, a takmičenje se odvijalo na 10 tatamija. Ovo prvenstvo je ujedno bilo i izborno takmičenje za reprezentaciju Srbije za predstojeće Prvenstvo Balkana za decu.\nPoletarka Andrea Krstić je zahvaljujući sjajnim nastupima osvojila zlatne medalje u apsolutnom nivou i u C klasi, dok je Stefan Mićić osvojio bronzu u apsolutnoj.\nU konkurenciji nada, Nikolina Djurić, osvojila je treće mesto u apsolutnoj kategoriji.\nIz kluba poručuju da su prezadovoljni postignutim rezultatima, zalaganjem svojih takmičara, koji iz turnira u turnir dokazuju svoj kvalitet.


'Izvještaj nije pozitivan onoliko koliko smo željeli' - Klix.ba\nŠef Delegacije Evropske komisije\n'Izvještaj nije pozitivan onoliko koliko smo željeli'\n5.11.2008. u 17:34\nEvropska komisija je odala BiH priznanje za postignuto, ali Izvještaj o napretku nije onoliko pozitivan koliko smo željeli, izjavio je šef Delegacije Evropske komisije u BiH Dimitris Kourkoulas na pres-konferenciji u Sarajevu na kojoj je prezentirao zaključke iz Izvještaja o napretku BiH u procesu evropskih integracija.\nKazao je da je u prvoj polovini ove godine ostvaren značajan napredak u pogledu ispunjavanja ciljeva za napredovanje prema EU, što je omogućilo potpisivanje Sporazuma o stabilizaciji i pridruživanju (SAA) i početak razgovora o liberalizaciji viznog režima.\n"Međutim, ovaj pozitivan momentum je vrlo brzo kompromitiran negativnim političkim okruženjem obilježenim nedostatkom konsenzusa i zapaljivom političkom retorikom", ustvrdio je ambasador Kourkulas.\nIstaknuo je da je funkcioniranje institucija BiH bilo na udaru ovakve situacije, te da su usporeni i reformski procesi.\nUpozorio je kako zapaljiva retorika, blokiranje refomskog procesa i nemogućnost zemlje da govori jednim glasom ne samo da odgađa, nego i ugrožava evropsku perspektivu BiH.\nKorukulas kaže da je konstatiran ograničen napredak u funkcioniranju institucija BiH, ali da nije bilo napretka u ustavnoj reformi. Podsjetio je na stav EC-a da je BiH neophodna ustavna evolucijam, a ne ustavna revolucija.\n"EC nema urnek za ustavnu reformu", naglasio je Kourkulas, objasnivši kako je na političkim liderima da se dogovore o tome kakav ustav žele. Istaknuo je da BiH treba ustav koji će poštivati ljudska prava i omogućiti da država govori jednim glasom kao buduća članica EU.\nIako je ocijenjen napredak u funkcioniranju Parlamentarne skupštine BiH, u EC-u smatraju da je nužna bolja koordinacija između Parlamenta BiH i Vijeća ministara, kao i entitetskog i državnog nivoa.\nU Izvještaju je konstatiran i određeni napredak u oblasti pravosuđa, ali je upozoreno da fragmentiranost i kompleksnost ovog sistema predstavlja prepeku u radu prvosuđa.\nAmbasador Kourkulas je ustvrdio da je sposobnost pravosudnih organa na državnom nivou da vrše svoje nadležnosti u RS-u dovedena u pitanje od vlade RS-a, što je razlog za zabrinutost.\nOn je također naveo kako nepostojanje statističke politike i sveobuhvatnog popisa stanovništva hendikep, istaknuvši kako bez popisa nema ni pregovora o pristupanju EU. Dodao je i da popis stanovništva u samo jednom entitetu nema nikakve koristi za EU, jer je nužan popis u cijeloj zemlji.\nIzvještaj o napretku ocjenjuje da je korupcija i dalje rasprostranjena i da predstavlja ozbiljan problem, a da državna strategija u ovoj oblasti nije propisno provedena.\nU oblasti ljudskih prava, EC je pozdravila ratifikaciju Evropske socijalne povelje, ali je kao ozbiljan problem izdvojila loš tretman zatvorenika. Također, ocijenjeno je slabim i uvođenje pravila neophodnih za prevenciju diskriminacije.\nPozitivnim je ocijenjeno pristupanje BiH Dekadi Roma, ali je naglašeno da je u ovoj oblasti potrebno načiniti dalje korake, te odrediti sredstva za podršku ovoj populaciji.\nKada su u pitanju ekonomski kriteriji, EC ocjenjuje izvjestan napredak prema postojanju funkcionalne tržišne ekonomije. Ostvaren je napredak u fiskalnoj koordinaciji uspostavom državnog fiskalnog vijeća, ali je između ostalog konstatiran nedostatak napretka u oblasti jedinstvene supervizije banaka.\nKao ključne prioritete u narednom periodu ambasador Kourkulas je naveo propisnu implementaciju Privremenog sporazuma, te ostvarivanje napretka u oblasti pravosuđa, slobode i sigurnosti.\nKourkulas je potvrdio da je u toku diskusija o novoj strategiji EU za BiH, te da će biti zaključena narednog ponedjeljka u Briselu. Nije mogao govoriti o detaljima ovih razgovora, ali je izrazio uvjerenje da će biti donesena odluka o snažnijem prisustvu u BiH, jer ona "ima specifične probleme".\nBush Obami obećao punu saradnju\n05.11.2008. u 17:40\n05.11.2008. u 17:13


Požar u "Energoinvestu - RAOP" nije podmetnut, najavljena tužba protiv Šarovića — Radio Velkaton : Radio Velkaton\n12. Avgusta. 2019. Bosna i Hercegovina\nPreduzeće “Elektroinženjering” Banjaluka, vlasnik imovine bivšeg “Energoinvesta” u Istočnom Sarajevu, saopštilo je da požar nije podmetnut već da je riječ o nesretnom slučaju, te najavilo krivične postupke protiv Mirka Šarovića i drugih lica koja su saopštavanjem neistinitih podataka ugrozila poslovne interese i narušila njihov ugled.\n– Demanujemo sve navode koji su jednom nesrećnom slučaju /koji se može desiti svakom poslovnom subjektu/ dali drugačiju konotaciju, grubo obmanuli javnost u pogledu vlasništva nad imovinom i narušili poslovni ugled društva – naveo je direktor “Elektroinženjeringa” Banjaluka Milan Keserović.\n– Društvo demantuje sve navode da su prilikom požara gorjele bilo kakve otrovne materije koje mogu biti štetne po zdravlje – navedeno je iz “Elektroinženjeringa”.\nPovodom različitih ocjena i interpretacija događaja u vezi sa ovom požarom, koji je buknuo u subotu ujutro, “Elektroinženjering” je saopštio da se ne može govoriti o bilo kakvoj državnoj imovini i nezakontim postupanjem, jer je u pitanju imovina koja je u cjelosti u vlasništvu Milana Keserovića i Tatjane Korobovske, a Društvo je kupilo 2013. godine i za nju isplatilo značajna sredstva.\n– Predstavljanje privatne imovine jednog pravnog lica kao imovine države, koju država treba da `štiti` i posmatra kao svoju /samo zbog činjenice da je nekada bila u njenom vlasništvu/, nanosi štetu poslovanju Društva i istovremeno predstavlja grubo dovođenje u zabludu javnosti. Ovakvo postupanje predstavlja direktno kršenje prava na imovinu, suprotno domaćim zakonima i međunarodnim konvencijama – istakli su iz “Elektroinženjeringa”.\nSrpska demokratska stranka izrazila je sumnju da je požar u krugu bivše fabrike “Energoinvest” u Istočnom Sarajevu podmetnut da bi se, kako tvrdi, prikrili tragovi “ogromnog kriminala”.


Danas 168 novozaraženih, jedna osoba preminula - Glas Zaječara\nHome Društvo Danas 168 novozaraženih, jedna osoba preminula\nU Srbiji je u poslednja 24 časa registrovano 168 novih slučajeva korona virusa, a jedna osoba je preminula. Ukupno u našoj zemlji do sada je 34.685 ljudi obolelo od ovog virusa, a registrovana su 762 smrtna slučaja.\nU poslednja 24 sata u Srbiji je na korona virus testirano 4.976, a njih 168 je bilo pozitivno.\nNa bolničkom lečenju trenutno je 305 pacijenata, od kojih 22 na respiratorima.\nU poslednja 24 sata testirano je 4.976, a ukupno od marta 1.191.630.\nPodsećamo, gradonačelnik Zaječara Boško Ničić, saopštio je putem društvene mreže fejsbuk da je jučerašnji dan bio bez novoobolelih od korona virusa, ali da danas u Zaječaru jedno lice je pozitivno na virus COVID 19.\nPrethodni tekstVučić: Teže ulaganje u Vojsku zbog pandemije, snažimo je da bismo odvratili agresore\nNaredni tekstKnjaževac: Policija pretresom stana pronašla 114 grama marihuane


Predmet: Mrđa Darko i drugi Archives - Detektor\nPredmet: Mrđa Darko i drugi\nSud Bosne i Hercegovine je Nedžadu Hodžiću, oslobođenom optužbi za ratni zločin počinjen na području Kladnja, isplatio 8.000 konvertibilnih maraka (KM) zbog pretrpljene duševne boli uzrokovane mjerama zabrane za vrijeme postupka.\nMarinović tuži BiH: Veliki stres nakon hapšenja\nU predmetu u kojem tuži Bosnu i Hercegovinu radi naknade nematerijalne i materijalne štete, Radenko Marinović, pravosnažno oslobođen optužbi za zločin počinjen u Prijedoru, rekao je kako je doživio veliki stres nakon hapšenja – kao čovjek i kao sportski radnik, te da su se posljedice odrazile na njegovu porodicu i prijatelje.\nRadenko Marinović traži od BiH 50.000 KM odštete\nRadenko Marinović, pravosnažno oslobođen optužbi za zločin počinjen u Prijedoru, tužio je Bosnu i Hercegovinu radi naknade nematerijalne i materijalne štete u iznosu od 50.000 KM.\nSlužbenici Državne agencije za istrage i zaštitu (SIPA) uhapsili su u Prijedoru Darka Mrđu koji je pravosnažnom presudom Suda BiH osuđen na 20 godina zatvora zbog zločina protiv čovječnosti počinjenih u ovom gradu, potvrđeno je za Balkansku istraživačku mrežu Bosne i Hercegovine (BIRN BiH) iz ove institucije.\nJedinstvene kazne za Darka Mrđu i Zorana Babića od ukupno 55 godina zatvora\nApelaciono vijeće Suda Bosne i Hercegovine izreklo je jedinstvene kazne Darku Mrđi i Zoranu Babiću – objedinivši im kaznu za ubistava i druga nečovječna djela počinjena nad bošnjačkim stanovništvom Prijedora sa presudama koje su im ranije izrečene – te je Mrđa osuđen na 20 godina, a Babić na 35 godina zatvora.\nMrđa Darko i ostali: Oslobađajuća presuda ili novi pretres\nTužilaštvo BiH je zatražilo od Apelacionog vijeća da ukine oslobađajući dio presude kojom su Darko Mrđa i Zoran Babić nepravosnažno osuđeni na po 15 godina zatvora zbog ubistava i drugih nečovječnih djela počinjenih u Prijedoru u julu i augustu 1992. godine, dok je Radenko Marinović oslobođen optužbi.\nUkupno 30 godina za zločine u Prijedoru\nSud BiH osudio je bivše prijedorske policajce Darka Mrđu i Zorana Babića na po 15 godina zatvora zbog ubistava i drugih nečovječnih djela nad bošnjačkim stanovništvom Prijedora u julu i avgustu 1992. godine.


Nivo Dunava u Gložanu u porastu\nPredsednik Opštine Bački Petrovac Pavel Marčok, koji je ujedno i predsednik Štaba za vanredne situacije, zajedno sa svojim kolegama je dana 13. juna 2013. godine organizovao konferenciju za novinare na obali Dunava u Gložanu a u vezi aktuelne situacije sa poplavama u Vojvodini.\nPrisutne novinare je obavestio da je Opštinski štab za vanredne situacije zasedao u sredu 12. juna 2013. godine, gde su prisutni članovi zaključili da Gložanu i Opštini Bački Petrovac ne prete poplave iako je Dunav svakodnevno u porastu nekih 35-40 cm. Takođe je rekao da je od 12. juna 2013. godine proglašena vanredna situacija odbrane od poplava na Dunavu, počev od severne granice naše države pa sve do Novog Sada. Na sastanku štaba je rečeno da su sva komunalna preduzeća u pripravnosti i u slučaju potrebe odbrane naseljenih mesta od poplava, svim sredstvima će se potruditi da to spreče. Najveći nivo vodostaja Dunava se očekuje u petak 14. juna a nakon toga bi isti trebao imati tendenciju postepenog opadanja. Predsednik Opštine Pavel Marčok je takođe izjavio, da naša opština nije dobila detaljnije ingerencije i zadatke od Pokrajinskog štaba za vanredne situacije. O tome da je naša opština za sada sigurna, na licu mesta su se mogli uveriti i prisutni predstavnici medija, jer nivo vodostaja Dunava, kako se predpostavlja, ne bi trebao dostići visinu iz 2006, kada je isto tako pretila opasnost od poplava.


Američki senatori pripremili zakon za svrgavanje Putina – Zvornik Danas\nNaslovna/VIJESTI/Svijet/Američki senatori pripremili zakon za svrgavanje Putina\nVAŠINGTON – Američki senatori pripremili su zakon o izdvajanju novca za ruski „evro-Majdan“ i svrgavanje ruskog predsjednika Vladimira Putina najkasnije do 2018. godine.\nGrupa od 26 republikanskih senatora uputila je u redovnu proceduru zakon koji predviđa nesmetano „finansiranje demokratije“ u Rusiji, s ciljem svrgavanja vlasti, što se nekoliko puta otvoreno naglašava u samom tekstu.\nPrema prijedlogu zakona, koji podržavaju i poznati protivnici Kremlja Džon Mek Kejn i Lindsi Grejem, Rusiju očekuju ne samo nove sankcije, već i jačanje ofanzivnih vojnih kapaciteta i velike vojne vježbe NATO saveza u ključnim regijama zemalja koje graniče sa ruskom teritorijom.\nPredviđeno je i povećanje „kulturno-obrazovne razmjene sa šefovima ruske opozicije“.\nAmerički senatori predlažu da od 2015. pa do izbora u Rusiji 2018. godine, „za razvoj demokratskih procesa“, bude izdvajano deset miliona dolara godišnje.\nZnatan dio tih sredstava bio bi potrošen na „razvoj opozicionih medija, finansiranje antikorupcijskih programa, kao i jačanje političkih i organizacija civilnog društva“.\nDokument je objavljen na službenim stranicama američkog Kongresa pod nazivom „Zakon o sprečavanju agresije Rusije u 2014.“\nObimni tekst koji definiše najsitnije detalje američke vanjske politike prema Rusiji već je prošao dva čitanja.\nS obzirom na sastav Odbora za vanjsku politiku Kongresa i činjenicu da republikanci u Kongresu čine većinu, ovaj nacrt ima realne šanse da stupi na snagu do kraja godine.\nZakon predviđa i druge aspetke pritiska na Rusiju – jačanje vojnih snaga u Evropi, „posebnu ulogu Poljske, Moldavije i Gruzije“ te „nužnost promjene energetske politike EU“.\nRuski politički analitičari smatraju da je prijedlog zakona uvod u predsjedničke izbore u SAD, kao i da u američkom Kongresu postoji frustracija zbog činjenice da je Rusija ostvarila nekoliko značajnih diplomatskih pobjeda u prošloj i ovoj godini.\nVašington je uveo sankcije Rusiji nakon početka krize u Ukrajini da bi „spasio obraz“, ali neke evropske zemlje, čak ni pod pritiskom SAD, ne razmišljaju o „kažnjavanju Rusije“ – navode ruski izvori.\namerika republikanci rusija sad senat svrgavanje putina zakon\nSaborni hram proslavio krsnu slavu Malu Gospojinu (foto)\nJoš 112 osoba zaraženo virusom korona u Srpskoj


Premijer Kosova Avdulah Hoti je danas na virtualnom sastanku sa gradonačelnicima opština na Kosovu najavio mogućnost proglašavanja vanrednog stanja zbog epidemije COVID-19.\nHoti je naveo da Savet gradonačelnika u okviru Asocijacije opština Kosova podržava nove mere Vlade, uključujući proglašavanje vanrednog stanja.\n"Savet gradonačelnika u okviru Asocijacije kosovskih opština podržava nove mere Vlade Kosova, uključujući vanredno stanje, u borbi za sprečavanje širenja COVID-19 i za spašavanje života građana", rekao je Sazan Ibrahimi, izvršni direktor Asocijacije nakon sastanka sa kosovskim premijerom.\nHoti je takođe izjavio da je vlada posvećena stvaranju dodatnih zdravstvenih kapaciteta u Bolničko kliničko univerzitetskom centru Kosova, regionalnim bolnicama i privatnim bolnicama, povećanju kapaciteta testiranja i decentralizuje testiranje u regionima i privatnim bolnicama.\n"Vanredno stanje ne znači paralizu poslovanja i institucija, već ovlašćuje nadležne institucije da preduzmu brze i fleksibilne mere protiv stvorene situacije", napisao je Hoti.\nNacionalni institut za javno zdravlje Kosova je saopštio da su juče izvršena 388 testiranja na prisustvo korona virusa, da je pozitivno 205 osoba, da je ozdravio 61 pacijent, kao i da su tri osobe preminule od posledica COVID-19.\nUkupan broj zaraženih na Kosovu od 8. februara do danas je 4.512, preminulo je 97 osoba. U istom periodu se izlečilo 2.156 ljudi, a trenutno ima 2.259 aktivnih slučajeva.


Rivian R1T krasi autonomija od 502 km - Auto Republika\nU moru novih proizvođača električnih automobila koji su iznikli tokom poslednje decenije, većina njih se pokazala kao obični „prodavci magle“. Naravno, svi su obećavali da će biti „sledeća Tesla“ i doneti revoluciju, a obično bi se završilo bankrotom firme, i to pre nego što bi ijedan primerak sišao s proizvodne trake, a neretko i tužbom protiv vlasnik od strane investitora za prevaru.\nAli kompanija Rivian se pokazala od izuzetkom takvog pravila. Umesto da napadne Teslu po pitanju putničkih limuzina za „očajne domaćice“, Rivian se koncentrisao na komercijalna vozila kao što su kombiji i pikap kamioneti. Čak i veliki Amazon je naručio sto hiljada primeraka novog električnog kombija, a isporuke će biti kompletirane do 2030. godine.\nRivian se sada fokusira i na ulične modele, a kamionet R1T je konačno počeo s proizvodnjom početkom ovog meseca. Američka agencija za merenje potrošnje goriva i autonomije električnih vozila EPA (Environmental Protection Agency) je upravo objavila brojke za R1T, a one kažu da je kamionet u stanju da prevali 502 kilometara s jednim punjenjem baterije zapremine 135 kWh.\nOvo je inače najveći paket koji američka kompanija nudi, a u ponudi je takođe i onaj zapremine 48 kWh koji pruža autonomiju od 160 kilometara. Pored pikapa, u ponudi će se kasnije naći i gotovo identičan terenac sa istim opcijama, a on je nešto manje efikasan, i to za svega 1,6 kilometra. Razlog tome se krije u većoj masi terenskog modela.\nR1T još uvek nema nijednog direktnog konkurenta dok čekamo na modele kao što su Tesla Cybertruck, Ford F-150 Lightning, GMC Hummer, Chevrolet Silverado EV, ali terenac R1S je daleko manje efikasan nego rivali. Primera radi, Jaguar I-Pace može preći 374 km sa samo 90 kWh u baterijskom pakovanju, dok je lider svakako Tesla Model X Long Range sa dometom od 594 kilometara, kada je montirana baterija zapremine 100 kWh.\nTesla nam je takođe obećala da će Cybertruck moći da pređe i do 800 kilometara s najvećim paketom, ali kao što nam je poznato, na njega ćemo morati da sačekamo neko vreme. Do tada, Rivian se nada predstaviti ono što zove „Max Pack“ gde će autonomija oba modela iznositi 640 km.\nOstaje nam naravno da vidimo kakve će brojke biti u realnim vozačkim uslovima, a za tako nešto moramo da sačekamo testove medija. Oni će uslediti tokom ovog meseca, i tada ćemo dobiti konačnu predstavu da li je Rivian zaista „nova Tesla“ ili samo još jedan prodavac magle koji je zavarao javnost.\ntags: Max Pack najava noviteta R1S rivian r1t\nprevious Mercedes: AMG će morati da smanji portfolio\nnext Novi Renault 5 na tržištu već sledeće godine?!\nTresla se gora, rodio se mis. Silne najave oko ovog automobila i na kraju nista posebno.


Naslovna » Izlasci » Muzika » Koncerti » Grupa Time 16. septembra u Mikser House-u\nKultni bend Time nastupiće u Mikser House-u (Karađorđeva 46), 16. septembra od 21.00, prvi put posle četiri decenije.\n„Mikser House sa žaljenjem obaveštava javnost da je prvi put u svojoj istoriji prinuđen da deset dana pred koncert, i uz više od polovine rasprodatog kapaciteta, otkaže događaj koji je trebao da bude upisan u muzikčku istoriju kao veliki povratak legendi rokenrola.\nKoncert zakazan za 16. septembar u Mikser House-u, se zbog nesuglasica i razdora unutar benda otkazuje, uprkos svim finansijskim i svakim drugim naporima koje su organizatori uložili da do otkazivanja koncerta ne dođe.\nIzvinjavamo se našoj vernoj publici i obaveštavamo vas da povraćaj novca za kupljene karte možete izvršiti od četvrtka, 8. septembra, i to na prodajnom mestu Gigs Tix-a na kome ste kupili kartu.\nTakođe, kako ljubitelji rock n rolla ne bi billi uskraćeni uživanja u dobroj muzici, istog datuma, 16. septembra od 21.00, u Mikser House-u će se održati koncert posvećen najvećem rok gitaristi svih vremena, Džimiju Hendriksu. Najpoznatiji power blues bend na našim prostorima, Texas Flood, sa gostima iznenađenja, održaće tog dana tribute koncert u znak obeležavanja 46 godina od smrti slavnog gitariste. Više informacija o tom koncertu biće uskoro dostupno na zvaničnom sajtu Mikser House-a“.\nTagoviizlasci koncerti mikser house muzika rock time\nPrethodni Književni festival KROKODIL 24. i 25. juna\nSledeći Belgrade Beer Fest 2016: Dubioza kolektiv


stokholm - Dnevni list Danas\nPočetna » stokholm\nHiljade ljudi izašlo je danas na ulice Stokholma i Helsinkija na mirne donstrancije protiv rasizma, a skupove je policija postepeno rasturila zbog restrikcija uvedenih u okviru borbe protiv korona virusa.\nSarajevo zahteva da Stokholm osudi dodelu Nobela Handkeu\nGrad Sarajevo osudio je odluku Švedske akademije da Nobelovu nagradu za književnost za 2019. dodeli Peteru Handkeu i tražio od grada Stokholma i gradonačelnice Ani Kenig Jerlmajr da osude taj čin.\nO čemu se u Stokholmu govori i ćuti\nGovori se o…\nPiše: V. M. 14. 10. 2019.\nMinistar inostranih poslova BiH Igor Crnadak izjavio je danas u Stokholmu da je važno da budu formirani novi sazivi Saveta ministara i Vlade Federacije BiH, te da što prije počne realizacija 14 preporuka iz mišljenja Evropske komisije.\nUkupan broj nuklearnih bojevih glava u svetu opao je u prošloj godini, ali zemlje koje drže nuklearno oružje daju mu „veći značaj“ i modernizuju svoj arsenal, navodi se u danas objavljenom izveštaju Međunarodnog instituta za istraživanje mira (SIPRI) sa sedištem u Stokholmu.\nPiše: Beta-AFP 17. 6. 2019.\nNobelova nagrada za književnost za 2018. biće dodeljena ove godine\nStokholm: Otkrivanje arhipelaga\nNa dva sata od Beograda, one brze vožnje iznad oblaka, smestilo se severno carstvo zelenila i vode.\nPiše: Miroslava Pudar 26. 10. 2018.\nTri dobitnika Nobelove nagrade za fiziku\nOvogodišnja Nobelova nagrada za fiziku dodeljena je za “inovativne pronalaske u oblasti laserske fizike i optičkih impulsa”, saopštila je danas Švedska kraljevska akademija nauke u Stokholmu.\nPiše: Dunja Rakić 2. 10. 2018.\nParlamentarni izbori u Švedskoj\nGrađani Švedske danas glasaju na parlamentarnim izborima za koje se očekuje da budu među najnepredvidljivijim i najuzbudljivijim izbornim trkama u Švedskoj u više decenija, usled oštre debate o imigraciji.\nPiše: Danas Online / RSE 9. 9. 2018.\nNajbolja srpska atletičarka Ivana Španović osvojila je četvrto mesto na mitingu „Dijamantske lige“ u Stokholmu u skoku u dalj.\nPiše: Ž.V. 10. 6. 2018.\nBlokirana izgradnja Nobelovog centra u Stokholmu\nŠvedski sud blokirao je kontroverzni projekt izgradnje Nobelovog centra u Stokholmu koji bi po mišljenju kritičara, predvođenih kraljem Karlom XVI Gustafom, mogao uništiti istorijsku četvrt glavnog grada, prenosi Hina.\nŠvedska posreduje između Amerike i Severne Koreje\nSevernokorejski ministar spoljnih poslova Ri Jong Ho razgovarao je danas u Stokholmu sa švedskim premijerom Stefanom Levenom, pred mogući sastanak američkog predsednika Donalda Trampa i Kim Džong Una.\nPiše: D. J. 16. 3. 2018.


Zeman festival u Novom Pazaru\nPonedeljak , 2018-07-02 | 14:35:24\nPrvi World Music Fest “Zeman” koji neguje muziku nastalu mešanjem savremenih muzičkih pravaca sa tradicionalnom muzikom biće održan u Novom Pazaru od 9. do 11.avgusta, najavio je danas umetnički direktor ove manifestacije Mirza Redžepagić.\nOn je u programu Sto plus radija istakao da će tokom tri večeri festivala publika uživati u zvucima tradicionalne bosanske sevdalinke i flamenka, a osam najboljih izvođača odabranih konkursom će se publici predstaviti tokom takmičarske večeri.\n“Konkurs za pevače tradicionalne muzike i muzike napisane u maniru sevdaha je u toku i trajaće do 20.jula, nakon čega će stručni žiri odabrati osam najboljih izvođača koji će se predstaviti u finalnoj noći. Za troje najboljih predviđene su novčane nagrade u iznosu od 500, 300 i 150 evra, rekao je Redžepagić.\nOn je dodao da će se publici u okviru festivala predstaviti sastav “Sevdah duende” iz Sarajeva, sarajevski sazlija Jusuf Brkić, i beogradski ansambl “Rahat” koji neguje tradicionalnu osmansku muziku.\nU sklopu festivala održaće se i dve muzičke radionice na kojima će biti ostvarena saradnja između mladih talenata i već afirmisanih umetnika i stručnjaka iz oblasti muzike.


Vučić kao Nušićev junak - Politika i društvo - Ceopom Istina\nAutor: Branko Žujović\nVučić kao Nušićev junak\nNaslovna / Politika i društvo / Vučić kao Nušićev junak\nKategorija: Politika i društvo / Objavljeno: 17/05/2013, 16:48\nU Srbiji novinari apologetski pišu o političarima, a političari počinju da im uzimaju hleb, potpisujući sve češće autorske tekstove. Uoči odlaska na Kosovo i Metohiju, na Dan pobede nad fašizmom, u dnevnim novinama Danas oglasio se i prvi potpredsednik srpske vlade, Aleksandar Vučić. O nepoklapanju izveštaja kontrolisanih medija sa stvarnošću Vučićeve posete Kosovu i Metohiji, ne vredi trošiti reči, nego treba otići na „Ju-tjub“.\nZnam da političari gaje strast prema novinama, ali ne znam šta ih ponuka da štampu upotrebljavaju na tako nedostojan način. Politička laž stekla je pravo građanstva u srpskoj politici i sada se nezaustavljivo preliva u novinarstvo, koje bi trebalo da je odano istini. Nije važno šta govorite, važno je da to bude saopšteno i objavljeno!\nTako, Aleksandar Vučić u Danasu kaže da su Srbi lakomisleno uživali u herojskom otporu svakoj ideji koja je dolazila iz sveta. Moram da priznam da ne znam ni jednu takvu ideju, barem ne od XIX veka do danas. Vučić je, možda, mislio na diktate koji su dolazili iz SAD i EU, ali njih teško možemo nazvati idejama, a njihove izvore – svetom.\nNe samo da je neistinito, nego je i veoma ružno reći i da je bilo ko „lakomisleno uživao u herojskom otporu“ takvim „idejama“. Najveći stradalnici su Srbi iz bivše Republike Srpske Krajine i sa Kosova i Metohije, čiji je progon jedna od Vučićevih „ideja“ potpuno legalizovala.\nSmatra se, naime, danas, u EU i dalje preko Atlantika, da je progon više od 200 hiljada ljudi iz Republike Srpske Krajine i stotina hiljada s Kosova i Metohije opravdana i čak logična kazna za činjenje jednog lošeg beogradskog režima. Treba imati obraza pa, nakon što se malo bilo delom tog režima, reći da se i lakomisleno uživalo u svemu tome.\nVrlo je ružno za svoj i svaki drugi narod reći da je želeo plate koje imaju oni koji rade dvostruko više. Ne znam narod koji radi dvostruko više od našeg naroda. Postoji birokratsko-koruptivno potonuće srpske države, nepotizam, stranačka uhlebljenja u javnom sektoru i šta sve ne. Ali, sve to nema veze sa srpskim radnicima, seljacima i poštenim svetom, koji mukotrpno radi ili sve češće samo želi pošteno da radi, nego sa strančarskim miljeom parazita javnog sektora, koji itekako neguje i stranka prvog potpredsednika vlade.\nKada napiše da je trebalo da budemo realniji u željama, zahtevima i prikupljanju podrške, umesto da se oslanjamo na mišiće, epsku retoriku i darove s neba, a da on to najbolje zna i razume, jer se i on tako ponašao, Vučić me neodoljivo podseća na Nušićevg junaka, koji vlastito robijanje predstavlja kao upoznavanje s propisima i praktičnu preporuku za rad u državnoj službi.\nPolitičari Srbiju predstavljaju kao priglupog, lenjog studenta, koji poluotvorenih usta čeka ispred zaključane čitaonice da počne čitanje knjige, umesto da ispit pripremi kod kuće. Za reforme i korenito uređenje institucija i ustanova nije potreban datum, čak ni pristupni pregovori, nego volja i znanje kog u srpskim strankama nema.\nProstota autorizovane političke laži u medijima, zato, treba da zaseni stvarnost. A stvarnost je da birokratizovana EU ima vrlo loše ekonomske perspektive, da u stvarnosti ne postoje dugoročne garancije čak ni za sprovođenje briselskog sporazuma ovakvog kakav je.\nStvarnost je da u vladi Srbije sede protivnici „Južnog toka“. Stvarnost je da je u Srbiji ostalo još nešto imovine u javnom sektoru, nakon čega dolazi evropski kolaps ili državni preporod. Stvarnost je da posle priznanja Kosova i Metohije ne dolaze darovi, nego dalja pitanja statusa drugih delova Srbije i novi uslovi.\nSamo u jednom je Aleksandar Vučić u svom tekstu u pravu: Srbija još uvek ima sjajne, mlade, energične i obrazovane ljude. Samo što ih nema oko njega, u strankama i u vlasti. Svako obrazovan, naime, razlikuje međunarodnu od evroatlantske zajednice i ne brka finansijsku pomoć sa kreditom. Svako obrazovan, uostalom, zna da ceo svet nije protiv Srbije.\nObrazovan čovek ne želi u pseudoevropski svet srpskih stranaka. Ne želi da za dnevnicu, zaposlenje na tri meseca u javnom sektoru ili prazno obećanje lepi plakate, nosi najteži teret, urla na mitinzima sa sendvičom u rukama i ćuti dok mu pridiku drži kabadahija, predsedničić lokalnog odbora, s čačkalicom u uglu usana, koji sriče dok čita, ali najbolje zna šta je EU, baš kao što je juče znao šta je lažni patriotizam u primitivnom, bukačkom i psovačkom pseudočetništvu.\nA da prvi potpredsednik vlade malo piše i o tome, a ne samo o svetloj budućnosti i mračnoj prošlosti? Čitajući tekst u Danasu, moram da priznam da sam se snuždio. Evropa za mene još uvek ima lep prizvuk starih katedrala, muzeja, uređenih kanala, nestašnih ideja i skladnih gradova, uz realnost krvave političke istorije.\nEvropu još uvek razlikujem od EU, Moneovu sliku „Svečanost u ulici Sen Deni“ od saopštenja Fransoa Olanda, koji već godinu dana govori isključivo o neophodnosti reformi. Bojim se za Srbiju onih kojima je EU danas jedina Evropa, a primitivizam im je do juče bio jedina Srbija. Razume se, i posledica nužde u kojoj takva Srbija bespogovorno postaje takvom Evropom. Nema papira koji će to ukloniti!\nOstavite komentar na Vučić kao Nušićev junak\nGlobalizam – Politički procesi (254)\nKosovo i Metohija (478)\nPolitika i društvo (4.247)\nTužilac koji ćuti, Milo koji radi i Bakić koji predlaže\nMožete nas pobediti ali ne i ubediti\nHoće li se desiti pobuna u pravosuđu?\nBogojavljenska beseda svetog Jovana Zlatoustog\nPrvi dani januara 2020. najavili su velike događaje na...


Amerika kriva za dešavanja u Palmiri - 16.12.2016, Sputnik Srbija\nRuski predsednik Vladimir Putin je na pres-konferenciji sa japanskim premijerom Šinzom Abeom izjavio da to što se dešava u Palmiri predstavlja rezultat... 16.12.2016, Sputnik Srbija\n08:32 16.12.2016 (Osveženo: 09:23 16.12.2016)\n© REUTERS / Omar SanadikiPalmira\nRuski predsednik Vladimir Putin je na pres-konferenciji sa japanskim premijerom Šinzom Abeom izjavio da to što se dešava u Palmiri predstavlja rezultat nedogovorenih akcija SAD sa Sirijom i Rusijom.\n16 Decembar 2016, 08:18\n„Sve što se dešava u Palmiri je rezultat nedogovorenih akcija između tzv. međunarodne koalicije, sirijskih vlasti i Rusije“, rekao je Putin.\n„Više puta sam govorio, da bi borba protiv terorizma bila efikasna potrebno je ujediniti napore“, istakao je šef ruske države.\nRuski predsednik je izjavio da se nada da sirijska vojska može da se učvrsti u Alepu.\n„Veoma se nadam da će sirijska vojska, nakon uspešnih borbenih akcija u Alepu, uspeti da se učvrsti, a da će civili da se vrate normalnom životu. Već nekoliko hiljada ljudi se vratilo u svoje kuće, čak u polurazrušene“, rekao je Putin.\nTurska i mirovni proces\nTurska pruža svesrdnu podršku operaciji izlaska militanata iz Alepa kako bi se spasili civili, izjavio je predsednik Rusije.\nKako Asad vidi oslobađanje Alepa\n15 Decembar 2016, 17:27\n„Sudeći po svemu, ja vidim da se dešava upravo to što smo se dogovorili, uključujući i sa predsednikom Turske još za vreme sastanka u Sankt Peterburgu. Mi smo se dogovorili da Turska pruža svestranu podršku u napuštanju grada onih militanata koju budu spremni da polože oružje u Alepu, pre svega, radi očuvanja života civila“, naveo je ruski predsednik na pres-konferenciji u Japanu.\nPredsednici Rusije i Turske su se dogovorili da predlože zaraćenim stranama u Siriji mirovne pregovore u Astani, naveo je Putin.\n„Naredna faza je postizanje dogovora o punom prekidu vatre na teritoriji čitave Sirije. Mi vodimo veoma intenzivne pregovore sa predstavnicima naoružane opozicije, takođe uz posredovanje Turske“, rekao je Putin i dodao:\n„Ako strane u konfliktu pristanu mi ćemo se obratiti sa molbom predsedniku (Kazahstana) Nazarbajevu da podrži ovaj proces. Ako se to desi, to neće biti platforma koja će biti konkurencija na primer Ženevi. Ona će dopunjavati ženevske pregovore.“


Kad je Šapić šutnuo u glavu golmana Mađara\nHome » Featured » Kad je Šapić šutnuo u glavu golmana Mađara\nPočetkom 21. veka u vaterpolo svetu postojale su dve sile, reprezentacije Mađarske i Jugoslavije. Zbog toga je njihovo rivalstvo bilo veliko, pa su mečevi te dve reprezentacije obilovale sportskim uzbuđenjima, ali i nabojem koji je često prelazio granice sporta. Ništa drugačije nije bilo ni tokom meča grupne faze na Evropskom prvenstvu u Budimpešti 2001. godine, u kome je po kišnom vremenu Jugoslavija trijumfovala, ali koji je ipak obeležio jedan drugi detalj.\nOd samog starta derbija gupe A EP-a vaterpolisti Jugoslavije su držali kontrolu u meču protiv domaće Mađarske, što je doprinelo do toga da vaterpolisti u plavim kapicama na kraju slave sa 8:5. Nošeni velikom podrškom pokislih navijača domaćini su od starta pokušavali na sve načine da pobede velikog rivala, pa nisu prezali ni od raznih provokacija koje bi naterale protivnike da reaguju na nedozvoljen način. Bili su očigledno „Plavi“ spremni na tako nešto, pa tokom većeg dela meča nisu uopšte reagovali na provokacije vaterpolista u belim kapicama, ali Aleksandar Šapić ipak nije mogao da istrpi protivničke „udarce ispod pojasa“, pa je polovinom treće četvrtine napravio nesportski potez koji je obeležio taj duel i koji je posle meča izazvao veliku pažnju.\nSudije su u napadu Jugoslovena dosudili faul u napadu Aleksandru Šapiću na dva metra od gola Mađara, što je ovog iznerviralo, jer je smatrao da se Mađarima dozvoljava prljava igra na njemu, a da se njemu sviraju nepostojeći faulovi. Frustraciju zbog svega što se dešavalo „Šapke“ je odlučio da iskali u tom trenutku i to na „nedužnom“ golmanu Mađara Zoltanu Sečiju. Dok je „jedinica“ domaćih prilazila lopti da izvede faul, Šapić je podigao nogu malo iznad vode i poslao „maj geri“ pravo u glavu Sečija. Na Aleksandrovu nesreću sudije su videle njegov potez, pa su ga odmah isključile sa meča, a i kamere su zabeležile tu situaciju, pa su se mediji posle meča bavili potezom Šapića.\nIako zadovoljni zbog pobede svojih ljubimaca, mediji u Jugoslaviji nisu bili blagonakloni prema Šapiću, pa se moglo u štampi pročitati da je njegov potez nezreo, da se tako ne ponašaju šampioni, da veliki igrači tako ne reaguju na provokacije i još mnoge slične osude Šapićevog poteza. Ipak, situacija se brzo smirila, Aleksandar Šapić je sjajnim igrama u bazenu do kraja prvenstva povratio simpatije medija, a kako i ne bi kada je bio jedan od najzaslužnijih igrača što su se vaterpolisti Jugoslavije posle jedne decenije vratili na evropski tron.\nKako je izgledao udarac nogom u glavu, koji je Aleksandar Šapić poslao ka Zoltanu Sečiju možete da se podsetitie na snimku koji je pred vama.


Prva ovogodišnja proba Parade pobede na Crvenom trgu (video) - Sputnjik Srbija\n19:02 29.04.2019 (osveženo 22:33 29.04.2019) Preuzmite kraći link\n„Ove godine će se održati 74 treninga u garnizonu Alabino i tri treninga na Crvenom trgu, od kojih će prvi početi u ponedeljak u 22 časa (21 po srednjoevropskom vremenu). Na paradi na Crvenom trgu će ove godine učestvovati nešto više od 13 hiljada ljudi i 132 jedinice tehnike, kao i 74 aviona i helikoptera“, saopštilo je Ministarstvo odbrane Rusije.\nNa paradi će moći da se vide operativno-taktički raketni sistemi „Iskander M“, strateški raketni sistemi „Jars“, kao i perspektivni modeli kao što su tenkovi „Armata“, borbeno pešadijsko vozilo „Kurganjec“ i borbeni oklopni transporter „Bumerang“.\nOsim toga, proći će i tenkovi T-34-85 i T-72B3, borbena desantna vozila BMD-4M, BTR-MDM, samohodni artiljerijski sistemi „Msta S“, pešadijska vozila BMP-3, i raketni sistemi „Buk M2“ i „Tor M2“.\nproba, Parada pobede, Rusija, Crveni trg, Moskva


Počinje izgradnja policijske stanice u Bužimu - VLADA USK\nPočinje izgradnja policijske stanice u Bužimu\n29.12.2020 - 19:28 by Administrator\nNermin Kljajić, ministar unutrašnjih poslova Unsko-sanskog kantona potpisao je, danas u Bihaću, ugovor sa izvođačem radova za izgradnju objekta Policijske stanice u općini Bužim.\nPotpisivanju ugovora danas su bili prisutni: komesar Mujo Koričić, skupštinski zastupnici Nisvet Jusić i Agan Bunić, premijer Mustafa Ružnić sa savjetnikom Nedžadom Kudelićem i resornim ministrima Ivanom Pršom i Asimom Dizdarevićem.\nOvim su se stekli uslovi da se krene sa izgradnjom objekta kako bi policija u Bužimu napokon dobila modernu zgradu i evropske uvjete za rad, a, ugovorom je predviđeno, radovi na izgradnji trebaju biti završeni u 2021. godini. Nakon toga, plan MUP-a USK je izgradnja novih objekata u općinama Velika Kladuša i Bosanski Petrovac, kazao je ministar Kljajić.\n- MUP USK u 2020 godini u prioritetu je imao nabavku policijske opreme i naoružanja za Policijsku upravu USK te izgradnju objekta Policijske stanice u Bužimu. U aktivnostima poboljšanja uvjeta rada i standarda policije imali su bezrezervnu podršku i Vlade Kantona i skupštinskih zastupnika, istaknuo je premijer Mustafa Ružnić.


Paunović: Jedan od prelomnih trenutaka političkog života u Srbiji | Info centrala\nNaslovna Istaknuto Paunović: Jedan od prelomnih trenutaka političkog života u Srbiji\nPaunović: Jedan od prelomnih trenutaka političkog života u Srbiji\nZamenik predsednika DS i predsednik opštine Paraćin, Saša Paunović rekao je za Infocentralu da su večerašnji događaji u Beogradu najbolje pokazali da li javni servis „koji svi plaćamo“ zaista informiše građane Srbije.\n„Sedam godina manipulacije informisanjem preko javnog servisa koji svi plaćamo i koji je dužan da nas istinito izveštava večeras je dostiglo vrhunac jer RTS prenosi propagandnu emisiju privatne TV dok se u i oko zgrade RTS nalazi na hiljade građana koji protestvuju upravo zbog takve informativne politike javnog servisa. Da li je potrebno još neko objašnjenje za večerašnje događaje, gde se o najvažnijem trenutnom događaju u državi, ma šta ko o ovi. zbivanjima mislio, informišemo preko prenosa uživo preko društvenih mreža a ne preko javnog servisa u kome se ovaj događaj bukvalno odvija ovog trenutka. Ovo je jedan od prelomnih trenutaka političkog života u Srbiji, prisustvujemo prenosu istorije uživo.“ rekao je Paunović.\nPrethodni tekstInsajder – Žandarmerija izvodi građane iz RTS – a\nSledeći tekstPalma: Opozicija pokazala da su siledžije


DRITAN SE OGLASIO: Smatra da MILO Đukanović nema svoje ljude u novoformiranoj Vladi CG... (foto) - IBALKAN\nDRITAN SE OGLASIO: Smatra da MILO Đukanović nema svoje ljude u novoformiranoj Vladi CG… (foto)\nPotpredsjednik Vlade Dritan Abazović poručio je danas da će se Vlada truditi da kohabitacija sa predsjednikom Milom Đukanovićem bude na visokom nivou…\nPODGORICA: Crna Gora, vijesti, ponedeljak, 04.01.2021…00. 15…DRITAN SE OGLASIO: Smatra da MILO Đukanović nema svoje ljude u novoformiranoj Vladi CG… (foto)\nPotpredsjednik Vlade Dritan Abazović poručio je da će se Vlada truditi da kohabitacija sa predsjednikom Milom Đukanovićem bude na visokom nivou, kao i da će pokušaji ometanja ići na štetu Đukanovića. Abazović smatra da Đukanović nema ljude u novoformiranoj Vladi na što, kako dodaje, ukazuje podgrijavanje podjela i označavanje izvršne vlasti kao “anticrnogorske” ili “prosrpske”.\nOn je, u intervjuu za Njuz maks adriju, naveo da aktuelizacija pitanja da li u novoj vladi Crne Gore ima “Đukanovićevih ljudi” ili onih koji rade za predsjednika Srbije Aleksandra Vučića, signalizira da je “sve u redu sa (novim ministrima)”.\nSlično komentariše i ocjene da je vladu Crne Gore sastavljala Srpska pravoslavna crkva ili da su koalicija i stranka koju predvodi (URA) “najveći pobjednik izbora”.\n“Svakog dana se smanjuje broj ljudi koji su spremni da slušaju takvu propagandu… To su trzaji ribe na suvom. Kada ulovite ribu i stavite u čamac, ona se još neko vreme bori za vazduh, da se vrati u more, ali onda ona jednostavno završi na roštilju”, kazao je Abazović.\nNa pitanje kako funkcioniše kohabitacija sa Đukanovićem, Abazović je rekao da proces reformi sporo ide i zbog toga što su prethodne vlasti “pravile zakone za sebe, kao da će da vladaju 100 godina”, a da odmjeravanja vlade i predsjednika do sada nije bilo.\n“Mi ćemo se truditi da kohabitaciju držimo na visokom nivou, a svaki pokušaj ometanja će ići na štetu (Đukanovića). Kohabitacija će ili funkcionisati, ili ćemo imati novog predsjednika”, izjavio je Abazović.\nAbazović je takođe ocijenio da se svuda u regionu “nacionalna potpala” koristi za sakrivanje interesa pojedinačnih političkih aktera, i da je insistirao na kontroli bezbjednosnog sektrora jer Srbija nakon 5. oktobra nije obavila reformu službi bezbjednosti, vojske i policije.\n“To je naša lekcija iz Srbije nakon 5. oktobra, samo ne bih volio da se ponovi crni scenario iz Srbije… Ne smijemo dozvoliti da se ponovi taj scenario i da (bezbjednosne) strukture ostanu na istom nivou… (One) su bile jedna od centralnih tačaka sistema (Mila Đukanovića)”, aludirao je Abazović na atentat na tadašnjeg premijera Srbije Zorana Đinđića.


Lukašenko: Napori spoljnih snaga razlog za postojanje ZND\nTanjug 28. maja 2021. 10:44\nMINSK – Beloruski predsednik Aleksandar Lukašenko smatra da napori „spoljnih snaga“ protiv Zajednice nezavisnih država (ZND), koja okuplja zemlje bivšeg Sovjetskog Saveza, opravdavaju postojanje takve integracije.\n„Jedan od argumenata u korist integracije je ciljani rad spoljnih snaga protiv Zajednice nezavisnih država“, poručio je Lukašenko danas tokom zasedanja Saveta šefova vlada ZND, prenosi TAS S na osnovu izveštaja beloruskih medija.\nBeloruski predsednik je naveo da ZND postaje jača i zbog toga je u mogućnosti da ometa planove za uspostavljanje unipolarnog sveta.\nOn je rekao i da zemlje članice imaju ogroman potencijal, što izaziva zabrinutost kod njihovih konkurenata, i da se taj potencijal može uvećavati, ako se nastavi sa produbljivanjem veza i integracija u ZND.\nLukašenko je istakao i da bi sve države članice trebalo da se uključe u rešavanje zajedničkih regionalnih pitanja.


Obuke, radna mesta i popravke kuća za Rome povratnike i interno raseljena lica u Niškoj Banji - BFPE\nIvana Savić Jovanović 28 септембра, 2020 26 децембра, 2020\nBFPE » U fokusu » Region u Fokusu » Obuke, radna mesta i popravke kuća za Rome povratnike i interno raseljena lica u Niškoj Banji\nPronalaženje zaposlenja, organizovanje obuka ali i popravka kuća i kupovina seoskih domaćinstava – su samo neke od aktivnosti koje bi trebalo da omoguće bolji život Romima povratnicima i interno raseljenim licima sa teritorije opštine Niška Banja.\nPotpuna socijalna i ekonomska inkluzija povratnika cilj je dvogodišnjeg projekta čije se ostvarenje zasniva na već uspešno testiranom modelu saradnje između organizacija civilnog društva, lokalne samouprave i privatnog sektora. Identifikacija onih kojima je pomoć najpotrebnija, bio je prvi zadatak projekta ,,Uspostavljanje stambene i finansijske autonomije Roma povratnika i interno raseljenih lica kroz saradnju na lokalnom nivou“ , u okviru koga je urađeno više od 100 socijalnih karti kako bi se napravila baza podataka Roma povratnika i interno raseljenih lica sa teritorije ove opštine i na osnovu kojih je pomoć u vidu adaptacije stambenih objekata dodeljena onima kojima je i najpotrebnija. Projekat sprovode Beogradski fond za političku izuzetnost, Liga Roma i Gradska opština Niška Banja, a finansira ga Evropska unija.\nNa samom početku projekta urađena je procena potrebe tržišta rada kada je identifikovano 20 kompanija zainteresovanih za zapošljavanje ove ciljne grupe. Osposobljavanje za buduća radna angažovanja korisnicima je omogućeno kroz obuke iz bezbednosti i zaštite na radu, ali i kroz održavanje obuka koje su prilagođene njihovim sposobnostima, kvalifikacijama i veštinama. Do kraja projekta predviđeno je da više od 100 zainteresovanih prodje obuke, u skladu sa njihovim potrebama i interesovanjima. U toku radova na stambenim objektima korisnika projekta, angažovano je 40 zainteresovanih radnika, pripadnika Romske populacije, na popravci svojih ali i kuća drugih povratnika i interno raseljenih lica. Predviđena je rekonstrukcija 27 domova, kao i kupovina 2 seoska domaćinstva za korisnike čije domove nije bilo moguće adaptirati, zbog lošeg stanja u kome su se objekti nalazili.\nJoš na samom početku projekta, u Niškoj Banji je otvorena lokalna kancelarija u kojoj korisnici dobijaju sve potrebne informacije, ali i besplatnu pravnu i drugu pomoć. Projektom je predviđena i izrada lokalnih akcionih planova, kojima će biti omogućen strateški pristup rešavanju problema Roma i drugih ugroženih grupa.\nPrevious PostDeseti Beogradski bezbednosni forum u oktobru – Nema mira bez poverenja!\nNext PostDijalog za budućnost - treći onlajn edukativni seminar: Važnost rodno osetljivog jezika za vidljivost žena


Energyobserver - Evropski socijalisti traže alternativu da izbegnu germanizaciju EP\nEvropski socijalisti traže alternativu da izbegnu germanizaciju EP\nBrojni evroposlanici socijalisti traže alternativu za Uda Bulmana, koji se kandidovao za predsednika grupe Progresivni savez socijalista i demokrata (SD) u EP nakon što se sa tog mesta povukao Đani Pitela koji je izabran u italijanski Senat. Ukoliko bi Bulman bio izabran, četiri vodeće grupe u Parlamentu vodili bi ljudi nemačkog porekla a deo evroposlanika oštro se protivi "germanizaciji" EP.\nItalijani, Britanci, Rumuni, Portugalci, Kiprani, Bugari, kao i većina španske i verovatno grčke delegacije, "snažno podržava" evroposlanicu Elenu Valensijano (Valenciano) iz Španske socijalističke radničke partije (PSOE).\nAko Bulman postane novi šef SD, četiri vodeće grupe u EP vodiće političari nemačkog porekla - Manfred Veber (Weber), koji je lider Evropske narodne partije (EPP), Gabriel Cimer (Gabriele Zimmer) iz Ujedinjene evropske levice - Nordijske zelene levice (EUL/NGL) i Ska Keler (Keller), kopredsedavajuća grupe Zeleni/Evropski slobodni savez (Zeleni/EFA).\nValensijano kaže da neki ljudi strahuju da će "Nemačka preslikati svoju veliku koaliciju na EP".\nBriselski portal kontaktirao je i više francuskih evroposlanika socijalista koji nisu želeli da komentarišu izbor novog šefa SD. Francuski izvori kažu da su "preslabi da bi se zalagali za alternativu".


Obuke - Permanent Educom\nZbog velikog interesovanja, i smanjenog kapaciteta sale usled epidemioloških mera (maksimalan broj učesnika – 20), oglašavamo JOŠ JEDAN TERMIN – 2. juli 2021. godine od 10 časova. Zakon o arhivskoj građi i arhivskoj delatnosti usvojen je u Skupštini Srbije 24. januara 2020. godine (“Službeni glasnik RS”, broj 6/20) i doneo je značajne novine u arhivskom […]\nSve više investicija u građevinskoj industriji, pa samim tim i sve više povreda na radu, zahteva i veću obučenost i stručnost svih aktera u sistemu bezbednosti i zdravlja na radu. Obzirom na težinu posledica po zaposlene, visoke prekršajne kazne za poslodavce i moguću krivičnu odgovornost za neprimenjivanje mera za bezbedan rad, seminar kog organizujemo imaće […]\nKADROVSKA EVIDENCIJA ZAPOSLENIH (NEOPHODNA DOKUMENTACIJA I NJENO SISTEMATIZOVANJE U DOSIJEU) I DOKUMENTACIJA KOJU SU DUŽNI DA IMAJU POSLODAVCI U SKLADU SA PROPISIMA U OBLASTI RADNIH ODNOSA I BEZBEDNOSTI I ZDRAVLJA NA RADU Predavač je ekspert za oblast radnih odnosa i bezbednosti i zdravlja na radu sa dugogodišnjim inspekcijskim i nastavnim iskustvom. PROGRAM RADIONICE […]\nIKT bezbednost – novonastale obaveze\nSa objavljivanjem i početkom primene većeg broja zakonskih rešenja iz oblasti digitalizacije poslovanja, značajno se izmenila i proširila lista novih informatičko-poslovnih radnji koje zahtevaju nove bezbednosne mere. Ove novonastale obaveze kad je u pitanju IKT bezbednost stvaraju potrebu za proširenjem operativnog rada i odgovornosti odgovornih lica za primenu Zakona o informacionoj bezbednosti. Dodatno, nameću i […]


Luna Đogani neutešna je zbog raskida sa Markom Miljkovićem, a sinoć je nakon žurke pokušala da privuče njegovu pažnju.\nMarko Miljković i Jelena Pešić u kupatilu\nKada su se vratili u Belu kuću iz kazina, Marko je otišao u toalet sa Jelenom Pešić, sa kojom se muvao pre nego što je Luna ušla u "Zadrugu 3". Njih dvoje su sada ponovo bliski.\nJelena i Marko su se zajedno sa Zoricom Marković zatvorili u kupatilu, gde su pušili, a Luna se ubrzo pojavila ispred toaleta.\nLuna Đogani se žali Mateji\nOna nije mogla da se suzdrži, pa je razgovarala sa Matejom Matijevićem kome se žalila kako je Marko tokom žurke flertovao sa drugim devojkama.\nLUNA PRIZNALA ŠTA JE MARKO RADIO PRED ULAZAK U RIJALITI Otvorila dušu, a njene reči će pokrenuti BURU PORUKA\nMarko Miljković pravio se da ne primećuje šta se dešava, nije konstatovao Lunu i nastavio je da priča sa Jelenom.


ODBIJEN ZA POSAO POLICAJCA: Nisi gej ili etnička manjina, strejt ljudi nam ne trebaju! (FOTO) | Vesti Dana\nmart 9, 2019 by\nNekada je postojala diskriminacija prema manjinama, ali danas živimo u drugačijem svetu u kome se diskriminacija i rasizam sprovede prema većini. Da je diskriminacija osoba bele boje kože i heterosksualaca stvaran i ozbiljan problem pokazao je najnoviji sudski proces povodom diskriminacije strejt mladića koji je odbijen za posao policajca.\nSin policajca pokušao je da se zaposli u policiji, ali je odbijen sa obrazloženjem da je „belac, heteroseksualac bez invaliditeta“.\nMetju Furlong (Matthew Furlong) star 25 godina aplicirao je za posau u Češir policiji (Cheshire) gde je njegov otac Liam (52) detektiv.\nMladić je sa odličnim ocenama položio testove, ali je stanica obrazložila da ga neće primiti jer trenutno traže etničke manjine ili gej i transrodne pojedince.\nFurlog je nakon odluke podneo tužbu za diskriminaciju protiv Češirske policije, po osnovi da mu je ugrožena ravnopravnost i pobedio je u slučaju.\nOvo je prvi uspešan slučaj u kojome se osoba evropskog porekla poziva na pitanje diskriminacije. U presudi prošle nedelje sudija je kritikovao policiju jer tretira kandidate na osnovu boje kože i seksualne orijentacije, kao i da Furlog ima pravo na rad iako nije invalid.\nMetju Furlog je odbio da komentariše slučaj, kao i je njegov otac detektiv Liam Furlog koji je rekao „Pokušao sam da se ne mešam u ovaj politički vruć krompir. Šefa stanice interesuje različitost, to je ispravno, ali sve mora da se radi po zakonu, a ovo nije bilo po propisima“.\nSara Tornton predsedavajuća Nacionalnog saveta šefova policijskih stanica, uputila je rasističke anti-evropske komentare na odluku, rekavši da je problem što će policija ostati „većinski bela“, iako je sama Velika Britanija zemlja u kojoj Evropljani čine većinu stanovništva, pa je sasvim prirodno da čine većinu i u policiji.\nTakozvana „pozitivna diskriminacija“ je protekle decenije uzela maha u brojnim zemljama Evrope, pa je po argumentu navodne istorijske krivice manjinama dodeljivana veća socijalna pomoć, povlastice u zdravstvu kao i prednost prilikom upisa na fakultete. Kritičari ideje ističu da se radi o rasizmu sa lepim imenom, a da se večina diskriminiše na osnovu svog etničkog porekla, dok im se govori da su moralno inferioni u odnosu na manjine i da moraju da podnesu finansijse žrtve zarad ostvarivanja veće „različitosti „.\nIzvor: Dnevna Gazeta/Dejli Mejl


Migranti prvi put otkriveni na beogradskom aerodromu\nCarinici na beogradskom Aerodromu "Nikola Tesla" otkrili su trojicu ilegalnih migranata, što je prvi put da se takav slučaj dogodio na aerodromu, saopšteno je danas.\nTrojica mladića - dva Pakistanca i jedan Avganistanac, greškom su se uvukli u kamion koji je umesto ka Mađarskoj - kako su mislili, tovar vazdušnih pumpi radi pretovara u avion prevozio ka aerodromu.\nSakrili su se u prikolici makedonskog kamiona, među kutijama s robom za koju nisu znali da joj je krajnje odredište - Njujork.\nKada je kamion stigao na parking robnog aerodromskog terminala, vozač je carinicima rekao da mu se učinilo da je u prikolici čuo kretanje i glasove.\nKada je prikolica otvorena, nađena su i trojica azilanata koji su, kako se kasnije ispostavilo, od ranije smešteni u Obrenovcu.\nMladići su iskoristili pauzu koju je vozač pravio na nekoj od benzinskih stanica na auto-putu, provukli se ispod cirade u unutrašnjost prikolice, uvereni da kamion ide u pravcu Mađarske.\nCarinici su ove godine osujetili 168 migranata u pokušaju ilegalnog prelaska granice.


Mikser festival i Mascom Records raspisuju muzički konkurs „Svi zaJedno“ | Balkanrock.com\nNaslovnaVestiNajave koncerataMikser festival i Mascom Records raspisuju muzički konkurs "Svi zaJedno"\nMikser festival i Mascom Records raspisuju muzički konkurs „Svi zaJedno“\nMikser festival i Mascom Records raspisali su poziv za peti regionalni muzički konkurs za neafirmisane mlade muzičare pod nazivom „Svi zaJedno„.\nSada već jubilarni, peti put, Mascom Records u saradnji sa Mikser festivalom raspisuje regionalni muzički konkurs za sve izvođače koji nemaju objavljeno autorsko izdanje. Tema konkursa je inspirisana deklaracijom o zajedničkom balkanskom jeziku koju je nedavno potpisalo više od 200 lingvista, književnika, naučnika i drugih javnih ličnosti iz regiona.\nPravo učešća na konkursu imaju svi autorski bendovi iz regiona koji svoje tekstove pišu i izvode na nekom od balkanskih jezika, a koji do sada nisu objavili autorsko izdanje. Ideja je da učesnici budu izvođači i autori sa prostora Balkana koji kroz svoju muziku promovišu i propagiraju ogromno bogatstvo zajedničkog jezika.\nRegionalni muzički konkurs „Svi zaJedno“ predstavlja idealnu priliku za bendove iz regiona da predstave svoje stvaralaštvo publici, ali i da objave svoj debitantski album. Pobednici prethodna četiri konkursa su bendovi Auf Wiedersehen, Lorna Wing, Enormna blajsna i Tamara Ristić Kezz.\nTročlani žiri u sastavu Bojana Vunturišević, Tamara Ristić Kezz i Jovan Matić (Del Arno band) izabraće troje finalista koji će nastupiti na Mikser festivalu, koji se održava od 25. do 28. maja, nakon čega će biti proglašen pobednik. Pobednički izvođač/bend će osvojiti izdavački paket Mascom Recordsa koji obuhvata izdavački ugovor, proizvodnju i distribuciju fizičkih nosača zvuka, digitalnu distribuciju, administraciju i zaštitu dela i autora, kao i promotivnu podršku. Pored toga, Mascom će, kao i prethodnih godina, objaviti kompilaciju najboljih pesma sa ovog konkursa.\nNa konkurs se možete prijaviti ovde, a prijave su otvorene do 5. maja.


Avio karta Beograd Nirnberg, Srednjovekovne građevine - avio.rs\nNirnberg, Srednjovekovne građevine\nAko biste želeli još malo da zavirite u srednjovekovne tekovine, posetite Željeznički muzej „Adler” gde se nalazi prva lokomotiva na svetu. Takođe obiđite Germanski nacionalni muzej, najveći kulturno-istorijski muzej u Nemačkoj, u kome ćete naći preko milion eksponata koji datirajuod srednjeg veka preko baroka, renesanse i prosvetiteljstva, sve do XIX veka. Svakako ne propustite Handverkerhof, zanatsko dvorište koje se nalazi preko puta željezničke stanice, gde ćete moći da uživate u rukotvorinama starih zanata.\nKAKO STIĆI: AVIO KARTA BEOGRAD NIRNBERG\nAvio karta Beograd Nirnberg može da se kupi po ceni od 205 eura.\nMeđunarodni aerodrom Nirnberg nalazi se na 5km od centra grada. Nosi naziv po svom čuvenom stanovniku Albrehtu Direru, velikom slikaru, predstavniku nemačke renesanse. Aerodromski kod za Nirnberg (Nürnberg) je NUE.\nAvio karta Beograd Nirnberg je obavezno sa presedanjem, najbolje konekcije ima avio kompanija Lufthansa.\nAvio karta Beograd Nirnberg je najbolje da se rezerviše odmah po odluci da putujete u ovaj predivn grad, jer tada cena avio karte može biti povoljnija…\nAvio karte Beograd Hamburg, Grad na vodiAvio karta Beograd Štutgart, Hodočašće u grad Mercedes Benca